open-index/open-wikipedia-markdown huggingface dataset:
ദശോപചാരങ്ങൾ

ഭാരതീയ ധർമശാസ്ത്ര പ്രകാരം അതിഥിക്കു നൽകേണ്ട പത്തുവിധം ഉപചാരങ്ങളാണ് **ദശോപചാരങ്ങൾ**. ആതിഥ്യമര്യാദയ്ക്കായി പ്രധാനമായും സ്വീകരിച്ചിരിക്കുന്നത് പത്ത് ചടങ്ങുകളെയാണ്. 
#അർഘ്യം (പൂജിക്കാനുള്ള ജലം) 
#പാദ്യം (കാൽ കഴുകാനുള്ള വെള്ളം) 
#ആചമനീയം (ആചമിക്കാനുള്ള-കുലുക്കുഴിയാനുള്ള-ജലം; ശരീരശുദ്ധിക്കായാണ് ബ്രാഹ്മണൻ ആചമനം എന്നു പറയുന്നത്) 
#മധുപർക്കം (കുടിക്കുന്നതിനുള്ള വെള്ളം) 
#പാനീയം (തൈര്, നെയ്യ്, വെള്ളം, തേൻ, പഞ്ചസാര എന്നിവ ചേർത്തുണ്ടാക്കുന്നത്) 
#അനുലേപനം (ചന്ദനം, ചാന്ത് മുതലായവ ലേപനം ചെയ്യുക) 
#പുഷ്പം (പൂക്കൾ കൊണ്ടുള്ള ഉപചാരം) 
#ധൂപം 
#ദീപം 
#നിവേദ്യം എന്നിവയാണ് പത്ത് ഉപചാരങ്ങൾ. ദേവപൂജ ചെയ്യുന്നതിനും ഈ ഉപചാരങ്ങളെല്ലാം അനുഷ്ഠിക്കേണ്ടതുണ്ട്.

ഉപചാരങ്ങൾ പതിനാറെണ്ണമുണ്ട് എന്നൊരു പക്ഷവുമുണ്ട്. ഇവയ്ക്ക് ഷോഡശോപചാരങ്ങൾ എന്നാണ് പറയാറുള്ളത്.

 *ആസനം പാദ്യമർഘ്യം ച<br>സ്നാനീയം ചാനുലേപനം<br>ധൂപം ദീപം ച നൈവേദ്യം<br>താംബൂലം ശീതളം ജലം<br>വസനം ഭൂഷണം മാല്യം<br>ഗന്ധമാചമനീയകം<br>മനോഹരം സുതല്പം ച<br>ദേയാന്യേതാനി ഷോഡശ*

(ആസനം, പാദ്യം, അർഘ്യം, സ്നാനീയം, അനുലേപനം, ധൂപം, ദീപം, നൈവേദ്യം, താംബൂലം, ശീതളജലം, വസനം, ഭൂഷണം, മാല്യം, ഗന്ധം, ആചമനീയകം, സുതല്പം എന്നിവ).
വരയൻ കടുവ

ദേശാടന സ്വഭാവമുള്ള ഒരു ശലഭമാണ് **വരയൻ കടുവ** (Striped Tiger). നിംഫാലിഡേ കുടുംബത്തിൽപ്പെടുന്ന ഈ ഇനം ശലഭങ്ങളെ ഇന്ത്യയിൽ സുലഭമായി കാണാവുന്നതാണ്. എരിക്കുതപ്പി എന്ന ശലഭത്തോട് വളരെയധികം സാമ്യം ഇവയ്ക്കുണ്ട്. ചെമ്മുള്ളി, Stephanotis എന്നിവയാണ് പ്രധാന ആഹാര സസ്യങ്ങൾ. മനോഹരി സസ്യത്തിലും ഇവയുടെ ലാർവയെ കണ്ടെത്തിയിട്ടുണ്ട്.

## ജീവിതചക്രം

Image:Stripedtiger egg sec.jpg |മുട്ട
Image:Stripedtiger cat sec.jpg |ശലഭപ്പുഴു
Image:Stripedtiger pupa sec.jpg |പ്യൂപ്പ
Image:VB 063 Striped Tiger UN.jpg |പ്രായപൂർത്തിയായ ഒരു വരയൻ കടുവ ശലഭം


## ചിത്രശാല

Image:Striped Tiger (Danaus genutia) on Eupatorium odoratum at Jayanti, Duars, West Bengal W Picture 335.jpg|
Image:Striped Tiger (Danaus genutia) in Hyderabad, AP W 245.jpg|
Image:Striped Tiger Danaus genutia I IMG 0792.jpg|പെൺ ശലഭം. കൊല്ക്കത്തയിൽ നിന്ന്
Image:Striped Tiger (Danaus genutia) on Mikania micrantha (Bittervine, Chinese creeper) at Narendrapur W IMG 4151.jpg‎|


## അവലംബം

* ; ;  &  (2005): Nectar host plant selection and floral probing by the Indian butterfly *Danaus genutia* (Nymphalidae). *Journal of Research on the Lepidoptera* **38**: 79-84. PDF fulltext 
* (1932) *The Identification of Indian Butterflies*. (2nd Ed), Bombay Natural History Society, Mumbai, India.
* (2000) *Butterflies of Peninsular India*, Universities Press (India) Ltd, Hyderabad (reprint 2006). ISBN 81-7371-354-5
* , ;  &  (2005): A classification of *Danaus* butterflies (Lepidoptera: Nymphalidae) based upon data from morphology and DNA. *[[Zoological Journal of the Linnean Society|Zool. J. Linn. Soc.]]* **144**(2): 191–212.  (HTML abstract)
* , M. A. (1957): *Butterflies of the Indian Region*. Bombay Natural History Society, Mumbai, India.

## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:രോമപാദ ചിത്രശലഭങ്ങൾ
കരിമരം

നല്ല കറുപ്പുനിറത്തിൽ തടിയുള്ള ഒരു വൃക്ഷമാണ് **കരിമരം** അഥവാ **കരിന്താളി**(Ebony). ഇംഗ്ലീഷിൽ എബണി എന്ന് വിളിയ്ക്കുന്ന മരത്തിന്റെ ഇനങ്ങൾ ഏഷ്യയിലെ കിഴക്കൻ രാജ്യങ്ങളിലും ശ്രീലങ്കയിലും ആഫ്രിക്കയിലും കാണാം.. കരിന്താളി, മുസ്‌തമ്പി, എബണി  എന്നെല്ലാം അറിയപ്പെടുന്നു.

ഇന്ത്യയിൽ കേരളമുൾപ്പെടുന്ന തെക്കൻ സംസ്ഥാനങ്ങളിലാണ് കരിമരം കൂടുതലായി കാണപ്പെടുന്നത്. നിറയെ കറുത്ത കുത്തുള്ള കരിമരത്തിന്റെ ഇലകൾക്ക് 15 സെന്റിമീറ്റർ വരെ നീളവും ആറു സെന്റിമീറ്റർ വരെ വീതിയുമുണ്ട്.ശാഖയിൽ ഒന്നിടവിട്ടു നില്ക്കുന്ന ഇല കുന്തത്തിന്റെ ആകൃതിയിലുള്ളതാണ്. കരിമരത്തിന്റെ പൂക്കാലത്തിന് കൃത്യമായ സമയമില്ല. പൂവിന് പച്ച കലർന്ന മഞ്ഞ നിറമാണ്. മെല്ലെ വളരുന്ന വൃക്ഷമാണ് കരിമരം. കരിമരത്തിന്റെ തടി പ്രധാനമായും ഉപയോഗിക്കുന്നത് സംഗീതോപകരണങ്ങൾ, കൗതുകവസ്തുക്കൾ എന്നിവയുണ്ടാക്കാനാണ്.

## കുറിപ്പ്
Diospyros assimilis  എന്ന മരവും Diospyros ebenum എന്ന മരവും രണ്ടു സ്പീഷിസ് ആണെന്ന് പലയിടത്തും കാണുന്നുണ്ട്. എന്നാൽ The Plantlist  -ൽ കാണുന്നതു പ്രകാരം ഇവിടെ രണ്ടു മരങ്ങളും ഒരേ സ്പീഷിസ് തന്നെയാണെന്നുള്ള രീതിയിൽ ആണ് ചേർത്തിരിക്കുന്നത്.

## ചിത്രശാല

പ്രമാണം:Ebony elefant.JPG|കരിമരത്തിന്റെ തടിയിൽ തീർത്ത ഒരു ദാരുശില്പം
പ്രമാണം:Ébano.jpg|Rough ebony
File:Ebony_-_കരിമരം_01.JPG|കരിമരം
File:Ebony_-_കരിമരം_02.JPG|കരിമരത്തിന്റെ ഇല
File:Ebony_-_കരിമരം_01.JPG|കരിമരം
File:Bellpianokeyboarddetail&maker'sname.JPG|Ebony & ivory keys on a piano keyboard
Image:Sculpture ebene.jpg|A sculpture in ebony (African art)
Image:Early or mid 20th century ebony clothes brush, made in Japan.JPG|An ebony clothes brush
Image:Chess set 4o06.jpg|Chess set - the black pieces are ebony
Image:Kamagong_(Ironwood)_Chair.jpg|Kamagong (ebony) chair
Image:EbonyWhiteOak.JPG|Planks of Gaboon ebony (in front)
Image:Violinfingerboard.JPG|Violin fingerboard and tuning pegs
Image:Macassar-Ebenholz.jpg|Ebony Diospyros ebenum, striped ebony


## അവലംബം
* Red List -- For recommendations found under the IUCN
* Ebony Musical Instrument 

## പുറത്തേക്കുള്ള കണ്ണികൾ
* http://www.biotik.org/india/species/d/dioseben/dioseben_en.html
* http://www.biotik.org/india/species/d/diosassi/diosassi_en.html 
* കൂടുതൽ വിവരവും കാണുന്ന ഇടങ്ങളും
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:കേരളത്തിലെ വൃക്ഷങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ഡയസ്പൈറോസ്
വർഗ്ഗം:എബണേസീ
ശ്രീകൃഷ്ണ ആലനഹള്ളി

ആധുനിക കന്നഡ സാഹിത്യത്തിലെ  ഒരു കവിയും കഥാകൃത്തും നോവലിസ്റ്റുമാണ് **ശ്രീകൃഷ്ണ ആലനഹള്ളി** (ജനനം:1947 ഏപ്രിൽ 3). മൈസൂരിലെ ഒരു കർഷക കുടുംബത്തിൽ ബേട്ടെ ഗൌഡയുടേയും സണ്ണമ്മയുടേയും മകനായി ജനിച്ചു. മൈസൂർ സർവ്വകലാശാലയിൽ നിന്നും സാഹിത്യത്തിൽ എം.ഏ ബിരുദം കരസ്ഥമാക്കി. 10 വർഷം അവിടെ അദ്ധ്യാപകനായി ജോലി നോക്കി. നഗര ജീവിതം മടുത്ത്  ജോലിയുപേക്ഷിച്ച് ഗ്രാമത്തിലേയ്ക്ക് മടങ്ങുകയും കൃഷിയിലും എഴുത്തിലും മാത്രമായി തുടർന്ന് ശ്രദ്ധ കേന്ദ്രീകരിയ്ക്കുകയും ചെയ്തു.1989 ജനുവരി 4 ന് അന്തരിച്ചു.
## ശ്രീകൃഷ്ണ ആലനഹള്ളിയുടെ പ്രധാന കൃതികൾ
*കാട്
*പാവത്താൻ
*ഭുജംഗയ്യന്റെ ദശാവതാരങ്ങൾ
*ഗോഡെ (ചുമര്)
*സന്തപ്തൻ
*ഫീനിക്സ്
### കവിതകൾ
*ആലനഹള്ളി കവിതഗളു
*മണ്ണിന ഹാഡു
*കാഡു ഗിഡ ദഹാഡുപാഡു (കാട്ടു ചെടിയുടെ പാട്ടും പാടും)

## പുരസ്കാരങ്ങൾ
*പ്രജാവാണി പുരസ്കാരം( 1965,68,69)
*കർണ്ണാടക സാഹിത്യ അക്കാഡമി അവാർഡ്
## പുറത്തേക്കുള്ള കണ്ണികൾ
* 

വർഗ്ഗം:കന്നഡ കവികൾ
വർഗ്ഗം:കന്നഡ നോവലെഴുത്തുകാർ
വർഗ്ഗം:1947-ൽ ജനിച്ചവർ
ഇലപ്പേൻ

ചെടികളില് നിന്ന് നീരുറ്റിക്കുടിക്കുന്ന ഒരു കീടമാണ് **ഇലപ്പേന്**(Thrips). നെല്ല്, പച്ചക്കറികൾ തുടങ്ങിയ വിളകളിലാന് ഇലപ്പേനിന്റെ ആക്രമണം കൂടുതലായി കണ്ടുവരുന്നത്. ഇലകളിലും പൂക്കളിലും തണല് ഉള്ള ഭാഗങ്ങളില് ഇലപ്പേന് ധാരാളമായി കാണുന്നു. ഇലപ്പേനിനെ നിയന്ത്രിക്കുവാൻ പുകയില കഷായം തളിക്കുന്നത് നല്ലതാണ്.

## അവലംബം


വർഗ്ഗം:കീടങ്ങൾ
വർഗ്ഗം:നെല്ലിന്റെ കീടങ്ങൾ
മാസ്റ്റർഷെഫ്

**മാസ്റ്റർഷെഫ്** എന്നത് യുണൈറ്റഡ് കിങ്ഡത്തിൽ തുടങ്ങിയ ഒരു പാചക മത്സര പരിപാടി ആണ്. ഒരേ *മാസ്റ്റർഷെഫ്* ലോഗോ ആണ് ലോകമെമ്പാടും ഉപയോഗിക്കുന്നത്. ഈ പരിപാടി ലോകമെമ്പാടുമുള്ള രാജ്യങ്ങളിലേക്ക് വ്യാപിച്ചിട്ടുണ്ട്.  

## ലോകമെമ്പാടും ഉള്ള വിവിധ മത്സരങ്ങൾ

## അവലംബം

വർഗ്ഗം:പാചകമത്സരങ്ങൾ
വർഗ്ഗം:റിയാലിറ്റി ഷോകൾ
സാമ്പാർ ചീര

പോർട്ടുലാക്കേസീ കുടുംബത്തിൽ പെട്ട **സാമ്പാർ ചീര**(waterleaf)യുടെ ശാസ്ത്രനാമം തലിനം ട്രയാൻഗുലേർ എന്നാണ്. പരിപ്പുചീര, വാട്ടർ ലീഫ് എന്നീ പേരുകളിലും അറിയപ്പെടുന്നു. 
ഇന്ത്യ, വെസ്റ്റ് ഇൻഡീസ്,ഇൻന്ത്യോനേഷ്യ, മലേഷ്യ, അറബ് രാജ്യങ്ങൾ എന്നിവടങ്ങളിൽ വളർത്തുന്നുണ്ട്. ബ്രസീലിൽ ആണ് സാമ്പാർ ചീര ഉദ്ഭവിച്ചത് എന്ന് കരുതുന്നു. ഉഷ്ണമേഖല പ്രദേശങ്ങളിൽ വളരുന്ന ഈ ചെടിയുടെ ഇലകളും ഇളം തണ്ടും പലതരം കറികളുണ്ടാക്കാൻ ഉപയോഗിക്കുന്നു.

വിറ്റാമിൻ 'എ' കൂടുതലടങ്ങിയതാണ് പരിപ്പുചീര. ഒപ്പം കാത്സ്യം, ഫോസ്ഫറസ്, ഇരുമ്പ് തുടങ്ങിയ പോഷക മൂലകങ്ങളുമുണ്ട്.

## കൃഷിരീതി
ചെടിയുടെ ഇലയും തണ്ടും വളരെ നേർമതയുള്ളതും മാംസളവുമാണ്. വിത്തുമുഖേനയും ഇളം തണ്ടുമുറിച്ച് വേരുപിടിപ്പിച്ചുമാണ് തൈകൾ ഉണ്ടാക്കുന്നത്. കൃഷിയായി ചെയ്യാൻ ഏറ്റവും യോജിച്ച സമയം കാലവർഷാരംഭമാണ്. നട്ടുകഴിഞ്ഞ് ആറാഴ്ചയ്ക്ക് ശേഷം വിളവെടുപ്പ് തുടങ്ങാം.

## ചിത്രശാല

File:Talinum_fruticosum_DSCN1116.JPG
File:Talinum_fruticosum_DSCN1119.JPG
File:Talinum_fruticosum_DSCN1118.JPG
File:Talinum_fruticosum2.JPG
File:Talinum crassifolium.jpg|സാമ്പാർ ചീര പൂവ്


## അവലംബം



വർഗ്ഗം:ചീരകൾ
വർഗ്ഗം:കേരളത്തിലെ സസ്യജാലം
ദി കളേഴ്സ് ഓഫ് ദി മൗണ്ടൻ

കൊളംബിയൻ മലകളിലെ ഗ്രാമജീവിതത്തിന്റെ ചേതോഹരദൃശ്യങ്ങളൊരുക്കിയ സ്പാനിഷ് ചിത്രമാണ്  **കളേഴ്‌സ് ഓഫ് ദ മൗണ്ടൻ** (The Colours of the Mountain, Los colores de la montaña). ഫുട്ട്ബാൾ കളിക്കുമ്പോൾ ഗറില്ലകളുടെ കുഴിബോംബുപാടത്തിൽ കുടുങ്ങിയ പന്തെടുക്കാൻ ശ്രമിക്കുന്ന കളിക്കൂട്ടുകാരായ  മാനുവൽ, ജൂലിയൻ, പൊക്കലൂസ് എന്നീ മൂന്ന് കൊച്ച്  കുട്ടികളുടെ ജീവിതവും സ്വപ്നങ്ങളുമാണ്  സംവിധായകൻ **കാർലോസ് സെസാർ അർബലെസ്** ഹൃദ്യമായി ചിത്രീകരിച്ചിട്ടുള്ളത്.

## കഥാസംഗ്രഹം
കൊളംബിയൻ പർവതപ്രദേശമായ ലംപ്രഡേയിലെ ഒരു അതിർത്തി ഗ്രാമമാണ് പശ്ചാത്തലം. ഒൻപത് വയസ്സുകാരനായ മാനുവലിന്റെയും സുഹൃത്തുക്കളുടെയും ജീവിതത്തിലൂടെ അവിടത്തെ സംഘർഷം നിറഞ്ഞ കാലവും ജീവിതവും ഈ സിനിമയിൽ ചിത്രീകരിക്കുന്നു. മലയിലെ ഒളിപ്പോരാളികൾക്കും സർക്കരിന്റെ പട്ടാളത്തിനും ഇടയിൽ അവരുടെ ജീവിതം ദുസ്സഹമാണു. ആ ഗ്രാമത്തിൽ ഇനി കുറച്ച് പേരേ ബാക്കിയുള്ളു. പലരും നാടുവിട്ടു. സ്കൂൾ ഗറില്ല പോരാളികളെ പേടിച്ച് പൂട്ടിയിട്ടിരിക്കയായിരുന്നു. ഒരു ദിവസം കാർമെൻ എന്ന പുതിയ ടീച്ചർ നഗരത്തിൽനിന്നും വരുന്നു. മാനുവലും കൂട്ടുകാരും വീണ്ടും സ്കൂളിലെത്തുന്നു. അവന്റെ അമ്മ എങ്ങോട്ടെങ്കിലും പോയി രക്ഷപ്പെടാമെന്ന് അച്ഛനോട് പറയുന്നുണ്ടെങ്കിലും കന്നുകാലികളേയും കൃഷിയും വിട്ട് സ്ഥലം വിടാൻ അയാൾ ഒരുക്കമല്ല. ഒരു ദിവസം മാനുവലിനൂ ഒരു പന്ത് അച്ഛൻ പിരന്നാൾ സമ്മനമായി കൊണ്ടു കോടുക്കുന്നു. കളിക്കിടയിൽ അത് സമീപത്തെ മലചെറുവിലേക്ക് തെറിച്ചു വീഴുന്നു. ആ ചതുപ്പ് പ്രദേശത്ത് മുഴുവൻ മൈനുകൾ പാകിയിരിക്കയാണു ഒളിപ്പോരാളികൾ. തന്റെ പന്ത് തിരിച്ചെടുക്കാൻ മാനുവൽ തന്റെ സുഹൃത്തുക്കൾക്കൊപ്പം നടത്തുന്ന ശ്രമങ്ങളാണു പിന്നീട്.

## പുരസ്കാരങ്ങൾ
*പതിനാറാമത് കേരള രാജ്യാന്തര ചലച്ചിത്രോത്സവത്തിൽ മികച്ച ചിത്രത്തിനുള്ള സുവർണചകോരം

## അവലംബം


## പുറത്തേക്കുള്ള കണ്ണികൾ
* 

വർഗ്ഗം:കൊളംബിയൻ ചലച്ചിത്രങ്ങൾ
വർഗ്ഗം:കേരളത്തിലെ അന്തർദ്ദേശീയ ചലച്ചിത്രപുരസ്കാരം നേടിയ ചിത്രങ്ങൾ
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ
എ സ്റ്റോൺസ് ത്രോ എവേ

**എ സ്റ്റോൺസ് ത്രോ എവേ** സെബാസ്റ്റ്യൻ ഹിരിയാത് സംവിധാനവും ഛായഗ്രഹണവും നിർവഹിച്ച മെക്സിക്കൻ ചലചിത്രമാണ്.

## കഥാസംഗ്രഹം
മെക്സിക്കൻ മരുഭൂമിയിൽ തന്റെ ആടുകളുമായി വിരസ ജീവിതം നയിക്കുന്ന ആട്ടിടയനായ ജാസിന്റോ മെഡിനയ്ക്ക് ഒരു ദിവസം ഒരു കീ ചെയിൻ അരിസോണ മരുഭൂമിയിൽ നിന്നും വീണുകിട്ടുന്നു. ആ ചെയിനിൽ ആലേഖനം ചെയ്ത ഒരു ചിത്രം വീണ്ടും വീണ്ടും അവന്റെ സ്വപ്നത്തിൽ കടന്നുവരുന്നു. ആ വിലാസം തേടിപ്പിടിച്ച് അവൻ മരുഭൂമിയും അമേരിക്കൻ അതിർത്തിയും ഒളിച്ച് കടന്ന് ദീർഘയാത്രകൾ ചെയ്ത് നിരവധി സ്ഥലങ്ങളും സംഭവങ്ങളും പിന്നിട്ട് അവസാനം താൻ സ്വപ്നം കണ്ട സ്ഥലത്ത് എത്തുന്നു. അവിടെ കൊടും തണുപ്പിൽ പുതഞ്ഞ മഞ്ഞിൽ തനിക്കായി ഒരു നിധി കിടപ്പുണ്ടെന്നായിരുന്നു അവൻ സ്വപ്നത്തിൽ കണ്ടിരുന്നത്. പക്ഷെ യാത്രക്കൊടുവിൽ എല്ലാം വെറും സ്വപ്നം മാത്രമാണെന്ന് അവൻ തിരിച്ചറിയുന്നു.

## പുരസ്കാരങ്ങൾ
* 2011-ൽ നടന്ന പതിനാറാമത് കേരള രാജ്യാന്തര ചലച്ചിത്രോത്സവത്തിൽ നവാഗത സംവിധായകന്റെ മികച്ച ചിത്രത്തിനുള്ള രജത ചകോരം ഈ ചിത്രത്തിനു ലഭിച്ചു.

## അവലംബം


വർഗ്ഗം:മെക്സിക്കൻ ചലച്ചിത്രങ്ങൾ
വർഗ്ഗം:കേരളത്തിലെ അന്തർദ്ദേശീയ ചലച്ചിത്രപുരസ്കാരം നേടിയ ചിത്രങ്ങൾ
വനമാല

ലഘുചിത്രം|വനമാല പാട്ടു പുസ്തകം
1951-ൽ പുറത്തിറങ്ങിയ മലയാളചലച്ചിത്രമാണു് **വനമാല**. മലയാളത്തിലെ ആദ്യ വന ചിത്രമാണിത്. അക്കാലത്ത് നിരവധിയായി പുറത്തിറങ്ങിയ ടാർസൻ സിനിമകളുടെ സ്വാധീനമായിരുന്നു ഈ ചിത്രത്തിന്റെ പിറവിക്കു പിന്നിൽ. ഇതിന്റെ കഥയും - സംവിധാനവും നിർവ്വഹിച്ചതു്  ജി. വിശ്വനാഥൻ ആണു്. ചിത്രത്തിന്റെ നിർമ്മാണം വീക്കോ സ്വാമി, ചന്ദ്രുസ്വാമി
എന്നിവർ ചേർന്നാണു്. സംഭാഷണം മുൻഷി പരമുപിള്ള ആയിരുന്നു. പി.എസ്. ദിവാകറിന്റെ സംഗീതത്തിനു് കുഞ്ഞുകൃഷ്ണമേനോൻ ഗാനങ്ങൾ രചിച്ചു. ആലാപനം മെഹബൂബ്,
ജിക്കി, എ എം രാജ എന്നിവർ ആയിരുന്നു. ജൂൺ 9നാണ് ചിത്രം റിലീസ് ചെയ്തത്.
## അഭിനേതാക്കൾ
*മുതുകുളം കാർത്തികേയൻനായർ
*നെയ്യാറ്റിൻകര കോമളം
*കാഞ്ചന
*സുമതിയമ്മ
*അമ്മിണി (ഓമന)
*പി.എ. തോമസ്
*എസ്.പി. പിള്ള
*കണ്ടിയൂർ പരമേശ്വരൻകുട്ടി
*വൈക്കം രാജു
## അവലംബം

## പുറത്തേക്കുള്ള കണ്ണികൾ
*
*http://www.hindu.com/mp/2010/10/25/stories/2010102550180400.htm 

വർഗ്ഗം:1951-ൽ പുറത്തിറങ്ങിയ മലയാളചലച്ചിത്രങ്ങൾ
മുള്ളിക്കാട്

കൊല്ലം ജില്ലയിലെ കൊട്ടാരക്കര താലൂക്കിൽ ചിതറ പഞ്ചായത്തിൽ ഉൾപ്പെടുന്ന ഒരു ചെറിയ ഗ്രാമമാണ്‌ **[[മുള്ളിക്കാട്]]**.

## പേരിനു പിന്നിൽ
മുള്ളിമരം കൂടുതൽ ഉള്ളതുകൊണ്ടാണ് **[[മുള്ളിക്കാട്]]** എന്ന പേര് ലഭിച്ചത് എന്നാണ് ഐതിഹ്യം.

## ഭൂമിശാസ്ത്രം
ചിതറ,മടത്തറ എന്ന രണ്ട് ഗ്രാമങ്ങൾക്ക് ഇടയിൽ സ്ഥിതി ചെയ്യുന്നു.സ്റ്റേറ്റ് ഹൈവേ - 64  മുള്ളിക്കാട്  കൂടി കടന്നു പോകുന്നു. കൊല്ലായിൽ ലേക്ക് പോകുന്ന പാതയും കൂടിച്ചേരുന്ന ഒരു ചെറു  ജുഗ്ഷൻ കൂടിയാണ് മുള്ളിക്കാട്. അന്തസ്സംസ്ഥാന റോഡായ തിരുവനന്തപുരം-ചെങ്കോട്ട റോഡിനെയും നിലമേൽ- മടത്തറ റോഡിനെയും ബന്ധിപ്പിക്കുന്ന പ്രധാന ഉപറോഡ്‌ ആണ് കൊല്ലായിൽ- മുള്ളിക്കാട് റോഡ്‌ .ചിതറ ഗ്രാമപഞ്ചായത്തിലെ ഒരു  പ്രധാന വാർഡു കൂടിയാണ് മുള്ളിക്കാട്‌.. വാർഡ്‌..
### മറ്റു മുള്ളിക്കാടുകൾ
മുള്ളിക്കാട്‌ കഴിഞ്ഞുള്ള  ഉണ്ണി മുക്ക് എന്ന ജഗ്ഷനെയും മുള്ളിക്കാട്‌ എന്ന് അറിയപ്പെടുന്നു. മുള്ളിക്കാട്‌ കൊല്ലായിൽ റോഡിൽ ഒന്നര കിലോമീറ്റർ കഴിയുമ്പോൾ കൊച്ചു മുള്ളിക്കാട്‌. എന്ന ഒരു ചെറു ജഗ്ഷനും ഉണ്ട്. 
## സമ്പദ് വ്യവസ്ഥ
ഭൂരിഭാഗ ജനങ്ങളും  കാർഷികവൃത്തിയെ ആശ്രയിച്ചാണ്‌ കഴിയുന്നത്. റബ്ബർ, കുരുമുളക്, വാഴ, മരച്ചീനി, ഇഞ്ചി, കമുക് എന്നിവയാണ് പ്രധാന കൃഷി. കാലി വളർത്തൽ , മറ്റു ചെറു കച്ചവടസ്ഥാപനങ്ങൾ എന്നിവയും  ഉണ്ട്.

## ഗതാഗത സൗകര്യങ്ങൾ
മലയോരപ്രദേശമായതിനാൽ റോഡ്‌ ഗതാഗതം മാത്രമാണുപയോഗിക്കുന്നത്. സ്വകാര്യ ബസുകളും കെ.എസ്.ആർ.ടി.സി. ബസുകളും നിരന്തരമായി സർവീസ് നടത്തുന്നു. നിരവധി ഓട്ടോറിക്ഷകളും ടാക്സികളും ഗതാഗതത്തിനായി ഉപയോഗിക്കപ്പെടുന്നു.

## വിദ്യാഭ്യാസം
പുതിയതലമുറ പൂർണമായും ഉന്നത വിദ്യാഭ്യാസം നേടിയവരാണ്. പഴയതലമുറയിൽ കുറച്ചുപേരെങ്കിലും വിദ്യാഭ്യാസത്തിൽ പിന്നോക്കം നിൽക്കുന്നുണ്ട്.
## മതം
പൊതുവെ മത സൗഹാർദം നിലനിൽക്കുന്ന ഇവിടെ മുസ്ലിം, ഹിന്ദു,ക്രിസ്ത്യൻ  മതവിശാസികൾ ആണ്  ഉള്ളത്. മസ്ജിദുൽ ഫലാഹ് മുള്ളിക്കാട് ജുഗ്ഷനിൽ, മുള്ളിക്കാട്‌[] കൊല്ലായിൽ റോഡിൽ സ്ഥിതി ചെയ്യുന്നു.

വർഗ്ഗം:കൊല്ലം ജില്ലയിലെ ഗ്രാമങ്ങൾ
വർഗ്ഗം:ചിതറ ഗ്രാമപഞ്ചായത്തിലെ വാർഡുകൾ
ദി പെയ്ന്റിങ് ലസൺ

പബ്ലോ പെരൽമാൻ സംവിധാനം ചെയ്ത ചിലിയൻ ചലചിത്രം.1973ലെ പിനോഷെയുടെ പട്ടാള അട്ടിമറിയാണ് ദി പെയ്ന്റിങ് ലസനിലെയും പശ്ചാത്തലം. റേഡിയോ വാർത്തയായും മധ്യവർഗക്കാരുടെയും കത്തോലിക്കരുടെയും സംസാരങ്ങളായും പ്രത്യക്ഷപ്പെട്ടുതുടങ്ങുന്ന അന്നത്തെ രാഷ്ട്രീയാവസ്ഥ ചിത്രാന്ത്യമാകുമ്പോഴേയ്ക്ക് അതിന്റെ ഭയാനകരൂപം പ്രദർശിപ്പിക്കുന്നു.
## കഥാസംഗ്രഹം
അറുപതുകളിൽ ചിലിയിൽ ഒരു ഉൾനാറ്റൻ പ്രദേശത്ത് മരുന്നു കട  നടത്തിയിരുന്ന ഒരു ഫാർമസിസ്റ്റിന്റെ ഓർമ്മകളാണീ ചിത്രം.  ഗ്രാമത്തിലെ അനാഥയായ അവിവാഹിത പെൺകുട്ടി  ഗർഭിണിയായി പ്രസവിക്കുന്നു. അവൾ ജോലി അൻവേഷിച്ച് ഈ കടയിൽ വരുന്നു . അവൾക്ക് അയാൾ ജോലി നൽകുന്നു. ഒഴുവു സമയം അത്രയും ചിത്രങ്ങൾ വരച്ചു പഠിക്കാനും ക്ലാസ്സിക്ക് ചിത്രങ്ങൾ പകർത്താനും സമയം നീക്കി വ്എക്കുന്ന പ്രകൃതക്കരണാണയാൾ. കൈക്കുഞ്ഞിനെ വീട്ടിലെ വീഞ്ഞപ്പെട്ടിയിൽ പാവക്കൊപ്പം കിടത്തിയാണവൾ ജോലിക്കെത്തുന്നത്. പതുക്കെ ഇറുളിൽ കിടന്ന് കുഞ്ഞ് വളരുന്നു, അവൻ വളരെ സശാന്തനും സൊഉമ്യനുമാണു. ഒരു ദിവസം അവൻ പിച്ച വച്ച് കടയിൽ എത്തുന്നു.അവൻ കുത്തിവരച്ച ചിത്രങ്ങൾ കണ്ട് അയാൾ അത്ഭുതപ്പെടുന്നു.ആ ഫാർമസിസ്റ്റ് അവനെ ചിത്രകലയുടെ ബാലപാഠങ്ങൾ പഠിപ്പിക്കുന്നു. കര്രുകളും കടലാസും നൽകുന്നു. വളർന്നു വരുന്ന കുട്ടി നാട്ടിൽ ഒരു അത്ഭുതമായി മാറുന്നു. അവനെകൊണ്ട് പലരും ചിത്രങ്ങൾ വരപ്പിക്കുന്നു. അവനെ തലസ്ഥനത്തെ ഗാലരികൾ കൊണ്ടുപോയി കാണിക്കുന്നുണ്ട് ആ നല്ലവനായ ഫാർമസിസ്റ്റ്ാ പതിമൂന്നു കാരന്റെ ചിതങ്ങൾ മ്യൂസിയം ഡയറക്ടറേയും അമ്പരപ്പിക്കുന്ന്ഉ. അൻപതു വഋഷത്തെ ചിത്രകലയുടെ മുറടിപ്പ് ഇതാ മാറുന്നു എന്ന് അഭിപ്രായ്പ്പെടൂന്നു. ഇതിനിടയിൽ ചിലിയിൽ ആഭ്യന്തര പ്രശ്നങ്ങൾ ആരംഭിച്ച് കഴിഞ്ഞിരുന്നു. കൊച്ചു ചിത്രകാരന്റെ ചിത്രങ്ങളിൽ ആ വിഷയങ്ങളും വ്അരുന്നുണ്ട് .ഒരു ദിവസം അവന്റെ ചിത്രങ്ങളുമായി പുറപ്പെട്ടപ്പോൾ വഴിയിൽ പട്ടാളം തടഞ്ഞ് അവനേയും കൊണ്ട് പോകുന്നു. പിന്നീടാരും ആ കുട്ടിയെ കണ്ടിട്ടില്ല.
## പുരസ്കാരങ്ങൾ
*പതിനാറാമത് കേരള രാജ്യാന്തര ചലച്ചിത്രോത്സവത്തിൽ യിൽ പ്രേക്ഷകർ തിരഞ്ഞെടുത്ത സിനിമക്കുള്ള രജത ചകോരം പുരസ്കാരം ഈ സിനിമക്ക് ലഭിച്ചു

## അവലംബം


വർഗ്ഗം:ചിലിയൻ ചലച്ചിത്രങ്ങൾ
വർഗ്ഗം:കേരളത്തിലെ അന്തർദ്ദേശീയ ചലച്ചിത്രപുരസ്കാരം നേടിയ ചിത്രങ്ങൾ
സുവർണചകോരം

തിരുവനന്തപുരത്ത് വെച്ച് നടത്തപ്പെടുന്ന കേരള രാജ്യാന്തര ചലച്ചിത്രോത്സവത്തിൽ മികച്ച ചിത്രത്തിന് നൽകുന്ന പുരസ്കാരം. തിരഞ്ഞെടുക്കപ്പെടുന്ന മികച്ച ചിത്രത്തിന്റെ സംവിധായകനും നിർമ്മാതാവിനും സംയുക്തമായി ശിൽപവും 15,00,000 രൂപയാണു (ഏകദേശം US $ 30,000) പുരസ്കാരം. ഉപ്പൻ അല്ലെങ്കിൽ ചെമ്പോത്ത് എന്ന പക്ഷിയാണു ഈ മേളയുടെ ചിഹ്നമായി കണക്കാക്കപ്പെടുന്നത്. ഇതുവരെയായി പതിനാറു സമ്മാനങ്ങൾ നൽകപ്പെട്ടിട്ടുണ്ട്. 2011 ഡിസംബർ 9 മുതൽ 
## സുവർണചകോരം ലഭിച്ച ചിത്രങ്ങൾ
# 2012- സ്റ്റാ നിന
# 2011- ദി കളേഴ്സ് ഓഫ് ദി മൗണ്ടൻസ്
# 2010- പോർട്രെയ്റ്റ്‌സ് ഇൻ എ സീ ഓഫ് ലൈസ് 
# 2009- എബൗട്ട് എല്ലി

വർഗ്ഗം:കേരളത്തിലെ അന്തർദ്ദേശീയ ചലച്ചിത്രപുരസ്കാരങ്ങൾ
വർഗ്ഗം:കേരള സർക്കാറിൻ്റെ ഔദ്യോഗിക പുരസ്കാരങ്ങൾ
ക്രിസ്റ്റഫർ ഹിച്ചൻസ്

thumb|2007 ൽ ഹിച്ചൻസ്
അമേരിക്കയിലെ മുൻനിര ബുദ്ധിജീവികളിൽ ഒരാളും മാധ്യമപ്രവർത്തകനുമായിരുന്നു **ക്രിസ്റ്റഫർ ഹിച്ചൻസ്**.
റിച്ചാർഡ് ഡോക്കിൻസിന്റെ നേത്യത്വത്തിൽ ശക്തിയാർജ്ജിച്ച പുതിയ നാസ്തിക ചിന്തയുടെ ശക്തനായ വക്താവ്‌ ആയിരുന്നു അദ്ദേഹം .

## ജീവിത രേഖ
ബ്രിട്ടനിൽ 1949 ഏപ്രിൽ 13-ന് ജനിച്ച അദ്ദേഹം 1981-ൽ അമേരിക്കയിലേക്ക് കുടിയേറി. 1981-ൽ സൈപ്രസുകാരിയായ ഇലനി മിലിഗ്രൗവിനെ വിവാഹം ചെയെ്തങ്കിലും വിവാഹമോചനം നേടി. പിന്നീട്, പത്രപ്രവർത്തകയായ കരോൾ ബ്ലൂവിനെ വിവാഹം ചെയ്തു. രണ്ട് കുട്ടികളുണ്ട്. 2011 ഡിസംബർ 15 നു അന്തരിച്ചു .
## അവലംബം
* മാതൃഭൂമി ഓൺലൈൻ/ക്രിസ്റ്റഫർ ഹിച്ചൻസ് അന്തരിച്ചു  

## പുറത്തേക്കുള്ള കണ്ണികൾ

*
*
* in 2010
*Drexel Interview (One-hour video interview) with Paula Marantz Cohen, June 2010
*
*
*
*"Journalist Christopher Hitchens fully embraces the Bush war camp " from the World Socialist Website, October 2002
*"Christopher Hitchens " feature story in *Prospect* magazine, May 2008
*"Incendiary Author Spares No Targets"

വർഗ്ഗം:അമേരിക്കൻ എഴുത്തുകാർ
വർഗ്ഗം:നിരീശ്വരവാദികൾ
വർഗ്ഗം:നിരീശ്വരവാദ പ്രവർത്തകർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:മാനവികതാവാദികൾ
വർഗ്ഗം:1949-ൽ ജനിച്ചവർ
വെണ്ണിയാനി

ഇടുക്കി ജില്ലയിലെ ഒരു ഗ്രാമവും മലമ്പ്രദേശവുമാണ് **വെണ്ണിയാനി**. തൊടുപുഴ നിന്നും ഏകദേശം 20 കിലോമീറ്റർ ദൂരെയാണ് ഈ പ്രദേശം സ്ഥിതി ചെയ്യുന്നത്. ചീനിക്കുഴി, മഞ്ചിക്കല്ല്, ഉപ്പുകുന്ന്, പെരിങ്ങാശ്ശേരി എന്നിവയാണ് വെണ്ണിയാനിയുടെ സമീപപ്രദേശങ്ങൾ. റബ്ബർ, കുരുമുളക് എന്നിവയാണ് ഇവിടുത്തെ പ്രധാന കൃഷികൾ. ആദിവാസികൾക്ക് താമസത്തിനായി ഇവിടെ അംബേദ്കർകോളനി സ്ഥാപിച്ചിട്ടുണ്ട്. മഞ്ചിക്കല്ല്-ഉപ്പുകുന്ന്-പെരിങ്ങാശ്ശേരി പാതയാണ് ഇതിലെ കടന്നുപോകുന്ന ഏക പാത. പെരിങ്ങാശ്ശേരി, മഞ്ചിക്കല്ല് ഭാഗങ്ങളിൽ നിന്നും ഇവിടേക്ക് ജീപ്പ്, ഓട്ടോ മാത്രമാണ് ഗതാഗതത്തിനായുള്ളത്. മനോരമയുടെ ഫോട്ടോഗ്രാഫറായിരുന്ന വിക്ടർ ജോർജ്ജ് 2001-ൽ ഉണ്ടായ ഉരുൾപൊട്ടലിൽ ഇവിടെ വെച്ചാണ് മരണമടഞ്ഞത്.

## അവലംബം

വർഗ്ഗം:കേരളത്തിലെ മലമ്പ്രദേശങ്ങൾ
അയർലന്റ് ദേശീയ ക്രിക്കറ്റ് ടീം

അയർലണ്ട്-നെ അന്താരാഷ്ട്ര  ക്രിക്കറ്റ്‌]-ൽ പ്രധിനിധികരിക്കാൻ ക്രിക്കറ്റ്‌ അയർലണ്ട്-ൻറെ നേതൃത്വത്തിൽ പ്രവർത്തിക്കുന്ന ഔദ്യോഗിക ക്രിക്കറ്റ് ടിമാണ് **അയർലണ്ട് ദേശിയ ക്രിക്കറ്റ്‌ ടീം**. ക്രിക്കറ്റ്‌ അയർലണ്ട്-നു ടെസ്റ്റ്‌ മത്സരം കളിയ്ക്കാൻ യോഗ്യത കൊടുത്ത’2017.  2007 , 2011 എന്നീ വർഷങ്ങളിലെ ക്രിക്കറ്റ്‌ ലോകകപ്പ്‌ മത്സരങ്ങളിൽ ഈ ടീം കളിച്ചിട്ടുണ്ട്. 2011 -ൽ ലോകകപ്പ്‌-ൽ  ഇംഗ്ലണ്ട്-നെ അട്ടിമറിച്ചത് ക്രിക്കറ്റ്‌ അയർലണ്ട്-ൻറെ വലിയ നേട്ടമായി കരുതപെടുന്നു. ഫിൽ സിമോൻസ് പരിശീലകൻ ആയ ഈ ടീം-നെ നയിക്കുന്നത് വില്ലിം പോർട്ടർഫീൽഡ് ആണ്.

## അവലംബം

## പുറത്തേയ്ക്കുള്ള കണ്ണികൾ

* ഐറിഷ് ക്രിക്കറ്റ് യൂണിയൻ 

വർഗ്ഗം:ദേശീയ ക്രിക്കറ്റ് ടീമുകൾ
പ്രാർത്ഥനാ ശ്ലോകങ്ങൾ

## ഗണപതി
ഏകദന്തം മഹാകായം
തപ്തകാഞ്ചന സന്നിഭം
ലംബോദരം വിശാലാക്ഷം
വന്ദേഹം ഗണനായകം

## സരസ്വതി
സരസ്വതി നമസ്തുഭ്യം
വരദേ കാമരൂപിണീ
വിദ്യാരംഭം കരിഷ്യാമീ
സിദ്ധിർ ഭവതുമേ സദാ

വർഗ്ഗം:പ്രാർത്ഥനകൾ
റിച്ചാർഡ് നിക്സൺ

അമേരിക്കൻ ഐക്യനാടുകളുടെ  മുപ്പതിയെഴാമത്തെ രാഷ്ട്രപതി ആയി തിരഞ്ഞെടുക്കപ്പെട്ട വ്യക്തി ആണ് **റിച്ചാർഡ്  മിൽഹൌസ്  നിക്സൺ**. റിപ്പബ്ലിക്കൻ പാർട്ടി-യിൽ അംഗം ആയിരുന്ന അദ്ദേഹം 1969 മുതൽ 1974 വരെ അമേരിക്ക-യുടെ രാഷ്രപതി ആയിരുന്നു. 1953 മുതൽ 1961 വരെ അദ്ദേഹം രാജ്യത്തിന്റെ ഉപരാഷ്ട്രപതി ആയും പ്രവർത്തിച്ചു. 2 -ആം ലോക മഹായുദ്ധത്തിൽ പങ്കെടുത്തു അമേരിക്കയുടെ രാഷ്ര്ടപതി ആയവരിൽ ഒരാളായ ഇദ്ദേഹം അമേരിക്കൻ നാവികസേനയിൽ പ്രവർത്തിച്ചിട്ടുണ്ട്. തൻറെ സ്ഥാനത്തുനിന്നും രാജി വെച്ച ഏക അമേരിക്കൻ രാഷ്ട്രപതി ആണ് ഇദ്ദേഹം. 1974 -ലിൽ തൽസ്ഥാനത്ത് നിന്ന് രാജി വെച്ച നിക്സൺ, 1994 ഏപ്രിൽ 22 -നു പക്ഷാഘാതം മൂലം ന്യൂയോർക്ക് നഗരത്തിൽ വെച്ച് അന്തരിച്ചു.

## പുറത്തേക്കുള്ള കണ്ണികൾ

വർഗ്ഗം:1913-ൽ ജനിച്ചവർ
വർഗ്ഗം: 1994-ൽ മരിച്ചവർ
വർഗ്ഗം:ജനുവരി 9-ന് ജനിച്ചവർ
വർഗ്ഗം:ഏപ്രിൽ 22-ന് മരിച്ചവർ

വർഗ്ഗം:അമേരിക്കൻ പ്രസിഡണ്ടുമാർ
വർഗ്ഗം:അമേരിക്കൻ വൈസ് പ്രസിഡന്റുമാർ
ജോർജ്ജ് എച്ച്.ഡബ്ല്യു. ബുഷ്

അമേരിക്കൻ ഐക്യനാടുകളുടെ നാല്പത്തിഒന്നാമത്തെ രാഷ്ട്രപതി ആയി തിരഞ്ഞെടുക്കപ്പെട്ട വ്യക്തി ആണ് **ജോർജ് ഹെർബെർട്ട് വോക്കർ ബുഷ്‌** (ജീവിതകാലം : ജൂൺ 12, 1924 – നവംബർ 30, 2018) റിപ്പബ്ലിക്കൻ പാർട്ടി-യിൽ അംഗം ആയിരുന്ന അദ്ദേഹം 1989 മുതൽ 1993 വരെ അമേരിക്ക-യുടെ രാഷ്ട്രപതി ആയിരുന്നു. 1981 മുതൽ 1989 വരെ അദ്ദേഹം രാജ്യത്തിന്റെ ഉപരാഷ്ട്രപതിയായും പ്രവർത്തിച്ചു. രണ്ടാം ലോക മഹായുദ്ധത്തിൽ പങ്കെടുത്തു അമേരിക്കയുടെ രാഷ്ട്രപതി ആയ അവസാനത്തെ ആൾ ആണ് ഇദ്ദേഹം. അദ്ദേഹത്തിന്റെ മക്കൾ ആയ ജോർജ് ഡബ്ല്യു. ബുഷ്‌ അമേരിക്കയുടെ 43-മത് രാഷ്ട്രപതി ആയും ജെബ് ബുഷ്‌ ഫ്ലോറിഡയുടെ ഗവർണർ ആയും തിരഞ്ഞെടുക്കപ്പെട്ടിരുന്നു.

മസാച്യുസെറ്റ്സ് സംസ്ഥാനത്തെ മിൽട്ടൺ നഗരത്തിൽ വ്യവസായപ്രമുഖനും രാഷ്ട്രീയ നേതാവുമായിരുന്ന പ്രസ്കോട്ട് ബുഷിന്റെയും ഡൊറോത്തി വാക്കർ ബുഷിന്റെയും രണ്ടാമത്തെ മകനായി 1924 ജൂൺ 12-ന് ജനിച്ച ബുഷ്, സ്കൂൾ പഠനത്തിനുശേഷം കനക്ടികട് യൂൾ സർവകലാശാലയിൽ പഠിച്ചുകൊണ്ടിരിയ്ക്കേ 1943-ൽ 19-ആം വയസ്സിൽ അമേരിക്കൻ വ്യോമസേനയിൽ പൈലറ്റായി സ്ഥാനമേറ്റു. അമേരിക്കൻ ചരിത്രത്തിലെ ഏറ്റവും പ്രായം കുറഞ്ഞ പൈലറ്റായിരുന്നു അദ്ദേഹം. യുദ്ധത്തിൽ നിന്ന് മടങ്ങിയെത്തിയശേഷം 1945 ജനുവരി 6-ന് ബാർബറ പിയേഴ്സ് ബുഷിനെ വിവാഹം കഴിച്ചു. 73 വർഷം നീണ്ടുനിന്ന ഈ വിവാഹബന്ധം, അമേരിക്കൻ പ്രസിഡന്റുമാരുടെ വിവാഹങ്ങളിൽ ഏറ്റവും കൂടുതൽ കാലം നീണ്ടുനിന്നതാണ്. ഇവർക്ക് ആറ് മക്കളുണ്ട്. 43-ആമത്തെ അമേരിക്കൻ പ്രസിഡന്റായിരുന്ന ജോർജ് ഡബ്ല്യു. ബുഷാണ് ഇവരിൽ ഏറ്റവും മൂത്തത്. പരേതയായ പോളിൻ (നാലാം വയസ്സിൽ രക്താർബുദം ബാധിച്ച് അന്തരിച്ചു), മുൻ ഫ്ലോറിഡ ഗവർണർ ജെബ് (ജോൺ എല്ലിസ് ബുഷ്), നീൽ, മാർവിൻ, ഡൊറോത്തി എന്നിവരാണ് ഇവരുടെ മറ്റുമക്കൾ. 

മക്കളുടെ ജനനത്തിനുശേഷം ബിസിനസ് രംഗത്ത് ശ്രദ്ധ പതിപ്പിച്ച ബുഷ്, ആദ്യം എണ്ണക്കച്ചവടക്കാരനായും പിന്നീട് ബേസ്‌ബോൾ ഉപകരണങ്ങളുടെ വില്പനക്കാരനായും ജോലി ചെയ്തു. അച്ഛൻ പ്രസ്കോട്ട് ബുഷിന്റെ സ്വാധീനമാണ് അദ്ദേഹത്തെ ഇതിലേയ്ക്ക് അടുപ്പിച്ചത്. ആദ്യം ഡ്രസ്സർ ഇൻഡസ്ട്രീസ് എന്ന കമ്പനിയിലെ എണ്ണക്കച്ചവടം നിയന്ത്രിയ്ക്കുന്ന ജോലിയാണ് അദ്ദേഹം ചെയ്തിരുന്നത്. പിന്നീട് സപാറ്റ പെട്രോളിയം കോർപ്പറേഷൻ എന്ന പുതിയൊരു എണ്ണക്കമ്പനിയ്ക്ക് അദ്ദേഹം രൂപം നൽകി. 1965 ആകുമ്പോഴേയ്ക്കും അദ്ദേഹം കോടീശ്വരനായിക്കഴിഞ്ഞിരുന്നു. 
## അവലംബം

വർഗ്ഗം:അമേരിക്കൻ പ്രസിഡണ്ടുമാർ
വർഗ്ഗം:അമേരിക്കൻ വൈസ് പ്രസിഡന്റുമാർ
വർഗ്ഗം:1924-ൽ ജനിച്ചവർ
നെതർലന്റ്സ് ദേശീയ ക്രിക്കറ്റ് ടീം

നെതർലന്റ്സ്-നെ അന്താരാഷ്ട്ര  ക്രിക്കറ്റ്‌-ൽ പ്രധിനിധികരിക്കാൻ റോയൽ ഡച് ക്രിക്കറ്റ്‌ അസോസിയഷ്യൻ-ടെ നേതൃത്വത്തിൽ പ്രവർത്തിക്കുന്ന ഔദ്യോഗിക ക്രിക്കറ്റ് ടിമാണ് **നെതർലന്റ്സ് ദേശിയ ക്രിക്കറ്റ്‌ ടീം**. നെതർലന്റ്സ്-നു ടെസ്റ്റ്‌ മത്സരം കളിയ്ക്കാൻ യോഗ്യത കൊടുത്തിട്ടില്ല. 1996 , 2003 , 2007 , 2011 എന്നീ വർഷങ്ങളിലെ ക്രിക്കറ്റ്‌ ലോകകപ്പ്‌ മത്സരങ്ങളിൽ ഈ ടീം കളിച്ചിട്ടുണ്ട്.  പീറ്റർ ദ്രിന്നേൻ  പരിശീലകൻ ആയ ഈ ടീം-നെ നയിക്കുന്നത് പീറ്റർ ബോര്രെൻ ആണ്.

## അവലംബം

വർഗ്ഗം:ദേശീയ ക്രിക്കറ്റ് ടീമുകൾ
യാക്കോവ് പെരൽമാൻ

പ്രസിദ്ധനായ റഷ്യൻ ശാസ്ത്ര സാഹിത്യകാരനും ഒട്ടേറെ ജനപ്രിയ ശാസ്ത്ര കൃതികളുടെ കർത്താവും ആണ് **യാക്കോവ് ഇസിദോരോവിച് പെരൽമാൻ** (; ഡിസംബർ 4, 1882 – മാർച്ച് 16, 1942).

## ജീവിത രേഖ
പോളണ്ടിലെ ബയാലിസ്തോക്ക് (Białystok) എന്ന പട്ടണത്തിൽ 1882 ൽ ആണ് പെരൽമാൻ ജനിച്ചത്‌. 1909-ൽ സെന്റ്‌ പീറ്റർസ് ബർഗ് ഫോറെസ്ട്രി ഇൻസ്ടിട്യൂട്ടിൽ നിന്ന് ഫോറസ്റ്റർ ഡിപ്ലോമ നേടി. "ഫിസിക്സ് ഫോർ എന്റർടെയിന്മെന്റ്" എന്ന കൃതിയുടെ വൻജനപ്രീതി അദ്ദേഹത്തെ പ്രസിദ്ധനാക്കി. അദ്ദേഹത്തിന്റെ കൃതികൾ ഒട്ടേറെ വിദേശ ഭാഷകളിലേക്ക് പരിഭാഷപ്പെടുത്തപ്പെട്ടു. പ്രസിദ്ധ ശാസ്ത്രജ്ഞനായ കോൺസ്റ്റാന്റിൻ സിയോൾക്കോവ്സ്കിയെ പെരെൽമാൻ വളരെ സ്വാധീനിച്ചിട്ടുണ്ട്. പെരെൽമാൻ സോവിയറ്റ് പാഠപുസ്തകങ്ങളിലും മാസികകളിലും ലേഖനങ്ങൾ എഴുതിയിട്ടുണ്ട്. 'പ്രകൃതിയും മനുഷ്യരും' എന്ന പ്രസിദ്ധീകരണത്തിന്റെ പത്രാധിപരെന്ന നിലയ്ക്ക് നല്ല പ്രവർത്തനം കാഴ്ചവെച്ചു. 1942ൽ ലെനിൻഗ്രാഡ് ജർമ്മനി വളഞ്ഞ സമയത്ത് പട്ടിണി മൂലമായിരുന്നു അദ്ദേഹം മരണമടഞ്ഞത്. 1941 സെപ്റ്റംബറിൽ ആരംഭിച്ച ജർമ്മൻ ഉപരോധം 1944 ജനുവരി 27 വരെ 872 ദിവസം തുടർന്നു. നീണ്ടുനിന്ന ഈ ഉപരോധത്തിൽ 11 ലക്ഷത്തോളം ആളുകളാണു മരണമടഞ്ഞത്.

## മറ്റ് കൃതികൾ
* Arithmetic for entertainment
* Mechanics for entertainment
* Geometry for Entertainment
* Astronomy for entertainment
* Lively Mathematics
* Physics Everywhere
* Tricks and Amusements

## കൃതികൾ മലയാളത്തിൽ
* 'Physics for Entertainment' എന്ന കൃതി മലയാളത്തിൽ **[[ഭൗതികകൗതുകം]]** എന്ന പേരിൽ റഷ്യയിൽ നിന്ന് രണ്ട് വോള്യമായി പ്രോഗ്രസീവ് പബ്ലീഷേഴ്സും പിന്നീട് പ്രഭാത്‌ ബുക്ക് ഹൗസും  പ്രസിദ്ധീകരിച്ചിട്ടുണ്ട്.
* പൈതങ്ങൾക്കു ആദ്യം പഠിക്കുന്നതിനുള്ള കണക്ക്‌ (1866)
* കണക്കിന്റെ കുസൃതികൾ (1967)

## പുറം കണ്ണി
*https://archive.org/details/physicsforentert035428mbp  (Physics for Entertainment ഇ-ബുക്ക്)
*https://archive.org/details/AstronomyForEntertainment

വർഗ്ഗം:ശാസ്ത്രസാഹിത്യകാർ
വർഗ്ഗം:റഷ്യൻ സാഹിത്യകാരന്മാർ
വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:1882-ൽ ജനിച്ചവർ
വർഗ്ഗം:1942-ൽ മരിച്ചവർ
വർഗ്ഗം:മാർച്ച് 16-ന് മരിച്ചവർ
വർഗ്ഗം:ഡിസംബർ 4-ന് ജനിച്ചവർ
വർഗ്ഗം:സോവിയറ്റ് യൂണിയനിലെ സാഹിത്യകാരന്മാർ
നൗക്ലിയ ഡൈഡെറൈഷി

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ നൗക്ലിയയിലെ ഒരു സ്പീഷിസാണ് ***നൗക്ലിയ ഡൈഡെറൈഷി*** - ***Nauclea diderrichii***. 

അങ്കോള, കാമറൂൺ, മദ്ധ്യ ആഫ്രിക്കൻ റിപ്പബ്ലിക്ക്, റിപ്പബ്ലിക്ക് ഓഫ് കോങ്കോ, ഡെമോക്രാറ്റിക് റിപ്പബ്ലിക് ഓഫ് കോങ്കോ, ഐവറി കോസ്റ്റ്, ഗാബോൺ, ഘാന, ലിബറിയ, മൊസാമ്പിക്, നൈജീരിയ, സിയെറ ലോൺ, ഉഗാണ്ട എന്നിവിടങ്ങളിൽ ഈ ഇനം കണ്ടെത്തിയിട്ടുണ്ട്. ഉഷ്ണമേഖലകളിലും ഉഷ്ണമേഖലയോടടുത്ത പ്രദേശങ്ങളിലുമുള്ള മഞ്ഞുനിറഞ്ഞ താഴ്ന്ന വനപ്രദേശങ്ങളാണ് ഇവയുടെ ആവാസമേഖല. ഇത്തരം ആവാസവ്യവസ്ഥകളിൽ ഇവ വംശനാശം നേരിടുന്നു. 

## അവലംബം
* African Regional Workshop (Conservation & Sustainable Management of Trees, Zimbabwe) 1998.  ''Nauclea diderrichii''.   2006 IUCN Red List of Threatened Species.   Downloaded on 22 August 2007.

വർഗ്ഗം:നൗക്ലിയ
കെനിയ ദേശീയ ക്രിക്കറ്റ് ടീം

കെനിയ-യെ അന്താരാഷ്ട്ര  ക്രിക്കറ്റ്‌-ൽ പ്രധിനിധികരിക്കാൻ ക്രിക്കറ്റ്‌ കെനിയ-യുടെ നേതൃത്വത്തിൽ പ്രവർത്തിക്കുന്ന ഔദ്യോഗിക ക്രിക്കറ്റ് ടിമാണ് **കെനിയ ദേശിയ ക്രിക്കറ്റ്‌ ടീം**.കെനിയ ടീം-നു അന്താരാഷ്ട്ര ടെസ്റ്റ്‌ മത്സരങ്ങൾ കളിയ്ക്കാൻ യോഗ്യത കൊടുത്തിട്ടില്ല. 1996 , 1999 ,  2003 , 2007 , 2011 എന്നീ വർഷങ്ങളിലെ ക്രിക്കറ്റ്‌ ലോകകപ്പ്‌ മത്സരങ്ങളിൽ ഈ ടീം കളിച്ചിട്ടുണ്ട്. 2003 ലെ ലോകകപ്പിൽ സെമിഫൈനൽ വരെ എത്തിയത് ഏറ്റവും വലിയ നേട്ടമായി കണക്കാക്കപ്പെടുന്നു. അന്താരാഷ്ട്ര ക്രിക്കറ്റ്‌ കൌൺസിൽ-ൻറെ അസോസിറ്റ് രാജ്യങ്ങളിൽ ഏറ്റവും കരുത്തരായി കരുതപ്പെടുന്നു. 2013 വരെ കെനിയ-ക്ക് അന്താരാഷ്ട്ര ഏകദിന മത്സരങ്ങൾ കളിയ്ക്കാൻ യോഗ്യത ഉണ്ട്. എള്ടിൻ ബപ്ടിസ്റ്റെ  പരിശീലകൻ ആയ ഈ ടീം-നെ നയിക്കുന്നത് കോളിൻസ് ഒബുയ ആണ്.

## റെക്കോർഡ്

*അവസാനം തിരുത്തിയത് 3 October 2014.*

### ഐസിസി വേൾഡ് കപ്പ്

വർഗ്ഗം:ദേശീയ ക്രിക്കറ്റ് ടീമുകൾ
നീർക്കടമ്പ്

കേരളത്തിലെ വനങ്ങളിൽ കാണപ്പെടുന്ന ഒരു ഇലകൊഴിയും മരമാണ് **നീർക്കടമ്പ്**. **റോസ്കടമ്പ്**, **വെള്ളക്കടമ്പ്**, **പൂച്ചക്കടമ്പ്**, **കതമമരം ** എന്നിങ്ങനെ വ്യത്യസ്തപേരുകളിൽ ഇവ പ്രാദേശികമായി അറിയപ്പെടുന്നു. പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ നൗക്ലിയയിലെ ഒരു സ്പീഷിസായ ഇതിന്റെ ശാസ്ത്രീയനാമം **നൗക്ലിയ ഓറിയെന്റലിസ്** (**Nauclea orientalis**) എന്നാണ്. **ലെയ്ഷാർഡ് ട്രീ** (**Leichhardt tree**) എന്നും **യെല്ലോ ചീസ്‌വുഡ്** (**yellow cheesewood**) എന്നും ഇത് അറിയപ്പെടുന്നു. തടിയുടെ നിറം റോസ് നിറമായതിനാൽ റോസ് കടമ്പെന്നും നീർവാർച്ചയുള്ള പ്രദേശങ്ങളിൽ വളരുന്നതിനാൽ നീർക്കടമ്പെന്നും കേരളത്തിൽ അറിയപ്പെടുന്നു.

## പേരുകൾ
*സാധാരണ നാമം: കെയിം
*സംസ്കൃതം:Vitanah
*ഹിന്ദി: കെയിം, കടമ്പ്
*ബംഗാളി: ഗുളികടം
*മറാഠി: കലം
* തായ്:ക്രാറ്റം

## വിവരണം
കേരളത്തിലെ അർദ്ധഹരിതവനങ്ങളിലും ഇലകൊഴിയും ഈർപ്പവനങ്ങളിലും കാണപ്പെടുന്ന ഇവ 25 മുതൽ 30 വരെ മീറ്റർ ഉയരത്തിൽ വളരുന്നു. ഇത്തരം വനങ്ങളിൽ തന്നെ ഇവ നനവാർന്ന മണ്ണിലാണ് കൂടുതലായും വളരുന്നത്. ഇവയുടെ തടിയിൽ നിന്നും തൊലികൾ ചെറിയ കഷണങ്ങളായി അടർന്ന് വീഴാറുണ്ട്. നീർക്കടമ്പിന്റെ ഇലകൾക്ക് പ്രത്യേകിച്ച് രൂപമില്ല. 6 - 20 സെന്റീമീറ്റർ നീളവും 4 - 9 സെന്റീമീറ്റർ വീതിയുമ്മുള്ള ഇവയുടെ ഇലകൾ സമ്മുഖമായി വിന്യസിച്ചിരിക്കുന്നു. മഴക്കാലത്താണ് ഇവ പുഷ്പിക്കുന്നത്. മണമുള്ള ചെറുപൂക്കൾ കുലകളായി കാണപ്പെടുന്നു. ദളങ്ങളില്ലാത്ത പൂക്കളിൽ രണ്ടറയുള്ള അധോവർത്തിയായ അണ്ഡാശമാണുള്ളത്. നാലു മാസം വരെ സമയമെടുത്താണ് ഫലങ്ങൾ മൂപ്പെത്തുന്നത്. ഇവയുടെ കായയ്ക്ക് കാപ്‌സ്യൂൾ രൂപമാണുള്ളത്.

റോസ് നിറമുള്ള തടിയിൽ നിന്നും വെള്ളയും കാതലും തിരിച്ചറിയാൻ ബുദ്ധിമുട്ടാണ്. ഉറപ്പും ബലവുള്ള തടിക്ക് ഈട് കുറവാണ്. അതിനാൽ തടി നിലവാരം കുറഞ്ഞ ഫർണിച്ചറിനും പ്ലൈവുഡ് നിർമ്മാണത്തിനും ഉപയോഗിക്കുന്നു. വിറകായും തടി ഉപയോഗിക്കുന്നുണ്ട്. ഒപ്പം ഇവ ചില നാട്ടുമരുന്നുകൾക്കായും ഉപയോഗിക്കുന്നുണ്ട്. തെക്കുകിഴക്കൻ ഏഷ്യയിലും ന്യു ഗിനിയായിലും ഓസ്ട്രേലിയായിലുമാണ് ഇവ സഹജമായി കാണുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:നൗക്ലിയ
വർഗ്ഗം:കേരളത്തിലെ വൃക്ഷങ്ങൾ
വർഗ്ഗം:കേരളത്തിലെ സസ്യജാലം
ന്യൂയോർക്ക് നിക്ക്സ്

**ന്യൂയോർക്ക്‌ നിക്കേർബോക്കെർസ്** അഥവാ **നിക്ക്സ്** എന്നത് ന്യൂയോർക്ക് നഗരം ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ്. നിക്ക്സ് ഈസ്റ്റേൺ കോൺഫറൻസിലെ അറ്റ്ലാന്റിക് വിഭാഗത്തിൻറെ ഭാഗമാണ്. 1946 -ൽ സ്ഥാപിതം ആക്കപ്പെട്ട ഈ പ്രസ്ഥാനം നാഷണൽ ബാസ്ക്കറ്റ്ബോൾ അസോസിയേഷനിൽ തുടക്കം മുതൽ ഉള്ള ടീമാണ്. ബോസ്റ്റൺ സെൽറ്റിക്ക്സോടൊപ്പം  സ്ഥാപിതം ആയ നഗരത്തിൽ നിന്നും മാറാത്തതും തുടക്കം മുതൽ തന്നെ പേര് സൂക്ഷിക്കുന്നതുമായ രണ്ടു ടീമുകളിൽ ഒന്നാണ് ന്യൂയോർക്ക്‌ നിക്ക്സ്. ലോക പ്രശസ്തം ആയ മാഡിസൺ സ്ക്വയർ ഗാർഡെനിൽ ആണ് നിക്ക്സ്-ൻറെ ഹോം മത്സരങ്ങൾ നടക്കുന്നത്. ഇവർ 1970 -ലും 1973 -ലും എൻ.ബി.എ. ചാമ്പ്യൻഷിപ്‌ സ്വന്തമാക്കിയിട്ടുണ്ട്.

## അവലംബം

വർഗ്ഗം:എൻ.ബി.എ. ടീമുകൾ
നെയ്മർ

ഒരു ബ്രസീലിയൻ ഫുട്ബോൾ താരമാണ് **നെയ്മർ** എന്നും അറിയപ്പെടുന്ന **നെയ്മർ ഡ സിൽവ സാന്റോസ് ജൂനിയർ** (ജനനം: ഫെബ്രുവരി 5, 1992) ബ്രസീൽ ദേശീയ ടീം,  സാന്റോസ് FC ടീമുകൾക്ക് വേണ്ടിയാണ് ഇദ്ദേഹം കളിക്കുന്നത്. 19-ാം വയസിൽ സൌത്ത് അമേരിക്കൻ 2011-ലെ ഫുട്ബോളർ ഓഫ് ഇയർ ലഭിച്ചു. 2012-ലും നെയ്മർ ഇതേ പുരസ്കാരത്തിനു അർഹനായി. കളി മികവു കൊണ്ട് മെസ്സിയുമായും പെലെയുമായും ആരാധകർ താരതമ്യപ്പെടുത്തി. ലോകത്തിലെ ഏറ്റവും മികച്ച കളിക്കാരിൽ ഒരാളായി കണക്കാക്കപ്പെടുന്നു.

2003-ൽ സാന്റോസിൽ ചേർന്നെങ്കിലും 2009 ലാണു ആദ്യമായ് ഒന്നാം ടീമിനു വേണ്ടി കളിച്ചത്. അതേ വർഷം തന്നെകാമ്പെനടോ പൌളിസ്ട 2009 ആയി തിരഞ്ഞടുക്കപ്പെട്ടു.

## ആദ്യ കാല ജീവിതം

നെയ്മർ ഡ സിൽവ സാന്റോസ് ജൂനിയർ നെയ്മർ ഡ സിൽവയുടെയും നദിനെ സാന്റോസ്ൻറെയും മകനായി മോഗി ദാസ്‌ ക്രുഴെസിൽ ജനിച്ചു.ഒരു മുൻകാല ഫുട്ബാൾ കളിക്കാരൻ ആയ പിതാവിന്റെ ശിക്ഷണത്തിൽ ആയിരുന്നു നെയ്മറിന്റെ ഫുട്ബാൾ ജീവിതം തുടങ്ങിയത്.

## ക്ലബ്‌ ജീവിതം
#### യൂത്ത് ടീം

നെയ്മർ കുറഞ്ഞ പ്രായത്തിൽ തന്നെ സാന്റോസിനു വേണ്ടി കളിച്ചു തുടങ്ങി, 2003 ൽ സാന്റോസ് നെയ്മറുമായ് ഉടമ്പടി ഒപ്പുവെച്ചതു മുതൽ. പെപ്പെ, പെലെ, രോബിന്ജോയെ പോലെ നെയ്മറും സാന്റോസ്ൻറെ യൂത്ത് അക്കാദമിയിൽ ഫുട്ബാൾ ജീവിതം തുടങ്ങി.

14ാ‍ം വയസിൽ റയൽ മാഡ്രിഡിൽ ചേരാനായ് സ്പൈനിലേക് പോയി. നെയ്മർ റയൽ മാഡ്രിഡിന്റെ പരീക്ഷകൾ എല്ലാം  പാസ്സായെങ്കിലും സാന്റോസ് കൂടുതൽ പണം മുടക്കി നെയ്മറിനെ ക്ലബ്ബിൽ നിലനിർത്തി. 2009 ൽ‍ നെയ്മർ സാന്റോസ്ൻറെ ഒന്നാം കിട ടീമിൽ അംഗമായി.2013ൽ നെയ്മർ സ്പാനിഷ് ഫുട്ബോൾ ക്ലബ്ബ് ആയ എഫ്.സി ബാഴ്സലോണയിലേക്ക് മാറി.ഏതാണ്ട് 50 മില്ല്യൺ യൂറോ ആയിരുന്നു ട്രാൻസ്ഫർ തുക. പിന്നീട് ഏറ്റവും വലിയ ട്രാൻസ്ഫർ
തുകക്ക് PSG താരത്തെ ടീമിൽ  ഉൾപെടുത്തി

### സീനിയർ ടീം
സാന്റോസിന് വേണ്ടി 6 കിരീടങ്ങൾ നേടി.2011 ൽ പുസ്കസ് അവാർഡ് നേടി.
134 ഗോൾ അടിക്കുകയും ചെയ്ത്.2013ൽ 21ആം വയസ്സിൽ സ്പാനിഷ് ക്ലബ് ബാർസലോണയിലേക് ചേക്കേറി.

### ബാഴ്സലോണ
### 2013-14

2013 ൽ ബാഴ്സലോണയിൽ ചേർന്നു. ആദ്യസീസണിൽ ബാഴ്‌സിലോണക് വേണ്ടി  41 കളികൾ കളിച്ചു. Supercopa de España കിരീടം എടുക്കുകയും 15 ഗോൾ അടിക്കുകയും ചെയ്തു.

### 2014-15
ബാഴ്സയിൽ നല്ലൊരു തുടക്കം ആയിരുന്നു.
കോക്സിനെല്ലിടെ

ജന്തു സാമ്രാജ്യം, ആർത്രോപോഡ ഫൈലം, ഇൻസെക്ട ക്ലാസ്സിൽ, കോളിയോപ്ടെര (Coleoptera) ഓർഡറിൽ ഒരു വിശാലമായ കുടുംബമാണ്  **കോക്സിനെല്ലിടെ** (Coccinellidae). ലേഡിബേർഡ്കൾ (Ladybird).ഉൾപ്പെടുന്ന കിലോസെരിനായ്‌ (Chilocerinae ) ഉപകുടുംബത്തെക്കൂടാതെ മറ്റു 6 ഉപ കുടുംബങ്ങൾ കൂടി കോക്സിനെല്ലിടെ കുടുംബത്തിനുണ്ട്. കോക്സിനെല്ല (Coccinella) ജനുസ്സിൽപ്പെട്ടവയാണ് **വണ്ടുകൾ** അഥവാ ബീറ്റിൽസ് (Beetles)/ലേഡിബേർഡ്കൾ (Ladybird) തുടങ്ങിയവ . 
കടലിലും ധ്രുവ പ്രദേശങ്ങൾ ഒഴികെ മറ്റെല്ലായിടവും  കാണപ്പെടുന്ന അയ്യായിരത്തിലധികം സ്പീഷീസും ഉപസ്പീഷീസും ഉണ്ട്. . വർണാഭമായ നിറങ്ങളുള്ള, ലോഹം പോലെ തോന്നിക്കുന്ന ബാഹ്യ ആവരണവും   ആകർഷകമായ നിറങ്ങളിലുള്ള പുള്ളികളും  നീളം കൂടിയ കാലുകളും മുള്ളുകളും ഇവയുടെ സവിശേഷതയാണ്.

## ശരീര ഘടന
ഒരു മില്ലിമീറ്റർ മുതൽ 10  മില്ലീമീറ്റർ വരെ വലിപ്പം ഉള്ള ഇവ മഞ്ഞ, ഓറഞ്ചു,  കടും ചുവപ്പ് നിറങ്ങളിൽ കാണപ്പെടുന്നു. ഇവയുടെ ചിറകിന്റെ കവചങ്ങളിൽ കറുത്ത പുള്ളികൾ സാധാരണമാണ്. പുള്ളികളുടെ എണ്ണം ഇവയുടെ വയസ്സായി കണക്കാക്കപ്പെടുന്ന  ഒരു മിഥ്യ നിലവിലുണ്ട്.
## ജീവനിയന്ത്രണം
ഇവയിൽ ചില ഇനങ്ങൾ ഉപദ്രവകാരികളാണെങ്കിലും, പലതിനേയും കാർഷിക രംഗത്ത് ഇലപ്പേൻ, ശൽക്കകീടം, മൈറ്റ് എന്നിവയെ കൊന്നൊടുക്കുന്ന ജീവനിയന്ത്രണകാരിയായി (Biological control) ഉപയോഗിക്കപ്പെടുന്നുണ്ട്.
## അവലംബം


## പുറത്തേക്കുള്ള കണ്ണികൾ

വർഗ്ഗം:വണ്ടുകൾ
മാഹിർ സയ്ൻ

ഒരു സ്വീഡിഷ്‌ ഗായകനും ഗാനരചയിതാവും നിർമാതാവുമാണ്‌ ലബനീസ് വംശജനായ **മെഹർ സയിൻ** (ജൂലൈ 16, 1981). ഇസ്‌ലാമുമായി ബന്ധപ്പെട്ട ഗാനങ്ങളാണ്‌ മുഖ്യമായും മെഹറിന്റെ സംഗീതം. അദ്ദേഹത്തിന്റെ അരങ്ങേറ്റ ഗാനമായ "നന്ദി അല്ലാഹ് (2009)" ഒരു അന്താരാഷ്ട്ര വിജയമാവുകയുണ്ടായി.

## ജീവിതരേഖ
മെഹറിനു 8  വയസ്സ് പ്രായമുള്ളപ്പോൾ അദ്ദേഹത്തിന്റെ കുടുംബം സ്വീഡനിലേക്ക്‌ കുടിയേറി. തന്റെ പ്രാഥമിക വിദ്യാഭ്യാസത്തിനു ശേഷം സ്വീഡനിൽ നിന്ന് തന്നെ ഏറോനോടിക്കൽ എൻജിനീയറിങ്ങിൽ ബിരുദം നേടി. കോളേജ് കാലത്തിനു ശേഷം സ്വീഡിഷ്‌ ഗാനനിർമതാവായ റെഡ്‌ വണ്ഉമായി ബന്ധപ്പെട്ടു. പിന്നീട് റെഡ്‌ വണ് അമേരിക്കയിലേക്ക്‌ തങ്ങളുടെ ആസ്ഥാനം മാറിയപ്പോൾ മെഹറും ന്യൂ യോർകിലെക്ക് പോയി (2006). ഒരിക്കൽ ലീവിൽ നാട്ടിൽ വന്ന ശേഷം ഇസ്ലാമുമായി ബന്ധപ്പെട്ട കൂടുതൽ  ഗാനങ്ങൾ രചിക്കാനും അതിനു വേണ്ടി സമയം ചെലവഴിക്കാനും തീരുമാനിച്ച അദ്ദേഹം റെഡ്‌ വണഉമായി വേർ പിരിഞ്ഞു.

## നന്ദി അല്ലാഹ്

2009 ജനുവരിയിൽ അവയികനിംഗ് റെക്കോർഡ്‌സുമായി ബന്ധപ്പെട്ടു തുടങ്ങിയ മെഹറിന്റെ കന്നി ആൽബമായ നന്ദി അല്ലാഹ് 13 ഗാനങ്ങളുമായി നവംബറിൽ പുറത്തിറങ്ങി. മെഹറും അവയികനിംഗ് റെക്കോർഡ്‌സും സോഷ്യൽ മീഡിയയെ ധാരാളമായി ഉപയോഗപ്പെടുത്തുകയും തദ്ഫലമായി യൂടൂബിലും ഫേസ്‌ബുക്കിലും ഈ ഗാനങ്ങൾ ജനകീയമാവുകയുമുണ്ടായി.

## മറ്റു ഗാനങ്ങൾ

2009: "പാലസ്തീൻ വിൽ ബി ഫ്രീ"
2010: "ഇന്ഷാ അല്ലാഹ്"
2010: "ദ ചൂസൻ വണ്"
2011: "ഫ്രീഡം"
2011: "യാ നബി സലാം അലയിക"
2011: "ഫോർ ദ റെസ്റ്റ് ഓഫ് മൈ ലൈഫ്‌""

## പുറത്തേക്കുള്ള കണ്ണികൾ
*Maher Zain Facebook
*Maher Zain on IslamicLyrics.net
*Awakening Music

വർഗ്ഗം:സ്വീഡനിലെ പോപ്പ് ഗായകർ
വർഗ്ഗം:സ്വീഡനിലെ ഗാനരചയിതാക്കൾ
വർഗ്ഗം:1981-ൽ ജനിച്ചവർ
ടോട്ടനം ഹോട്ട്സ്പർ എഫ്.സി.

വടക്കേ ലണ്ടനിലെ ടോട്ടൻഹാം ആസ്ഥാനമാക്കി പ്രവർത്തിക്കുന്ന ഒരു ഇംഗ്ലീഷ് പ്രൊഫഷണൽ ഫുട്ബോൾ ക്ലബ് ആണ് *ടോട്ടനം ഹോട്ട്സ്പർ*. 'സ്പർസ്' , 'ലില്ലിവൈറ്റ്സ്' തുടങ്ങിയ വിളിപ്പേരുകളുള്ള ടോട്ടനം ഹോട്ട്സ്പർ ഇംഗ്ലണ്ടിലെ മികച്ച ഫുട്ബോൾ ക്ലബ്ബുകളിൽ ഒന്നാണ് . നിലവിൽ ഇംഗ്ലീഷ് പ്രീമിയർ ലീഗിൽ കളിക്കുന്ന ഈ ക്ലബ്ബ് 1882ൽ സ്ഥാപിതമായി . വൈറ്റ് ഹാർട്ട് ലെയിൻ ആണ് ടോട്ടൻഹാമിന്റെ പ്രധാന കളിക്കളം . ക്ലബ്ബിന്റെ പുതിയ പരിശീലനക്കളമാണ് എൻഫീൽഡ് ഗ്രൗണ്ട് .

1901ൽ തങളുടെ ആദ്യത്തെ എഫ്.എ. കപ്പ് നേട്ടത്തോടെ ഫൂട്ബോൾ ലീഗ് വന്നതിനു ശേഷം ലീഗിലില്ലാതെ പ്രസ്തുത നേട്ടം കൈവരിച്ച ഏക ക്ലബ്ബായി ടോട്ടൻഹാം . ലീഗ് കപ്പ് , എഫ്.എ. കപ്പ് എന്നീ കിരീടങൾ 1960-61 സീസണിൽ നേടി ഈ ഇനങളിൽ ഇരട്ട കിരീടം കരസ്തമാക്കിയ ഇരുപതാം നൂറ്റാണ്ടിലെ ആദ്യ ക്ലബ്ബ് , 1963ൽ  യൂറോപ്യൻ കപ്പ് വിന്നേഴ്സ് കപ്പ്  കിരീട വിജയത്തോടെ യുവേഫയുടെ ക്ലബ് മൽസരങളിൽ കിരീടം നേടിയ ആദ്യ ബ്രിട്ടീഷ് ക്ലബ് , 1972ൽ  യുവേഫ കപ്പിന്റെ  പ്രഥമ ജേതാക്കളായതോടെ  രണ്ട് പ്രധാന വ്യത്യസ്ത  യൂറോപ്യൻ ക്ലബ് മത്സര കിരീടങൾ നേടിയ ആദ്യ ബ്രിട്ടീഷ് ക്ലബ് , തുടങിയവ ടോട്ടൻഹാം ഹോട്സ്പർ കൈവരിച്ച നേട്ടങ്ങളാണ് . കഴിഞ്ഞ ആറു ദശാബ്ദങ്ങളിലോരോന്നിലും ഒരു പ്രധാന കിരീടമെങ്കിലും നേടിയ ക്ലബ്ബെന്ന റെക്കോർഡ് മാഞ്ചെസ്റ്റർ യുണൈറ്റഡുമായി സ്പർസ് പങ്കിടുന്നു .

'ടു ഡെയർ ഈസ് ടു ഡു' എന്നതാണ് ക്ലബ്ബിന്റെ ആപ്തവാക്യം . ഫുട്ബോൾ പന്തിൽമേൽ നിൽക്കുന്ന മത്സര കോഴിയാണ് ക്ലബ് മുദ്ര. 

ടോട്ടൻഹാമിന്റെ ചിരവൈരികളാണ് വടക്കൻ ലണ്ടനിൽ നിന്നു തന്നെയുള്ള ആർസനൽ . ഇവർ തമ്മിലുള്ള മത്സരങ്ങൾ 'നോർത് ലണ്ടൻ ഡെർബി' എന്ന് അറിയപ്പെടുന്നു . ആർസനിലു പുറമെ ചെൽസി , വെസ്റ്റ് ഹാം തുടങ്ങിയ ഫുട്ബോൾ ക്ലബുകളും സ്പർസിന്റെ മത്സര വൈരികളാണ്. 

## കളിക്കാർ

### ഒന്നാംനിര ടീം

 

 

 

 

 

 

### വായ്‌പ കൊടുത്ത കളിക്കാർ

## അവലംബം

വർഗ്ഗം:ഇംഗ്ലീഷ് ഫുട്ബോൾ ക്ലബ്ബുകൾ
സിക്കോ

ഫുട്ബോൾ പരിശീലകനും കളിക്കാരനുമായിരുന്നു, 1953 ൽ ബ്രസീലിലെ റയോ ഡി ജനിറോയിൽ ജനിച്ച **സിക്കോ**.സിക്കോയുടെ യഥാർത്ഥ നാമം ആർതുർ അന്റ്യൂണിസ് കോയിംബ്ര് എന്നാണ്. മികച്ച ഒരു ഫ്രീ കിക്ക് വിദഗ്ദ്ധനായും കഴിവുറ്റ മിഡ്ഫീൽഡറായും സിക്കോ തന്റെ കഴിവു തെളിയിച്ചു.
ദീർഘമായ തന്റെ കരിയറിൽ ബ്രസീലിനു വേണ്ടി 52 ഗോളുകളും 72 അന്താരാഷ്ട്രമത്സരങ്ങളിലായി സിക്കോ നേടിയിട്ടുണ്ട്. 1978,1982,1986 ലോകകപ്പുകളിൽ അദ്ദേഹം പങ്കെടുക്കുകയുണ്ടായി.എന്നാൽ ഈ വർഷങ്ങളിലൊന്നുംതന്നെ  ബ്രസീൽ ജേതാക്കളാകുകയുണ്ടായില്ല.

## അവലംബം

വർഗ്ഗം:ബ്രസീലിയൻ ഫുട്ബോൾ കളിക്കാർ
വർഗ്ഗം:1953-ൽ ജനിച്ചവർ
ബോസ്റ്റൺ സെൽറ്റിക്ക്സ്

ദി **ബോസ്റ്റൺ സെൽറ്റിക്ക്സ്** എന്നത് മസാച്യുസെറ്റ്സിലെ ബോസ്റ്റൺ നഗരം ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ്. സെൽറ്റിക്ക്സ് ഈസ്റ്റേൺ കോൺഫറൻസിലെ അറ്റ്ലാന്റിക് വിഭാഗത്തിൻറെ ഭാഗമാണ്. 1946 -ൽ സ്ഥാപിതം ആക്കപ്പെട്ട ഈ പ്രസ്ഥാനം നാഷണൽ ബാസ്ക്കറ്റ്ബോൾ അസോസിയേഷനിൽ തുടക്കം മുതൽ ഉള്ള ടീമാണ്. ബോസ്റ്റൺ ബാസ്ക്കറ്റ്ബോൾ പാർട്ട്നർസ് LLC. എന്ന സംഘടന ആണ് ഇപ്പോൾ ഈ ടീമിൻറെ  ഉടമസ്ഥാക്കൾ.  ന്യൂയോർക്ക്‌ നിക്ക്സോടൊപ്പം സ്ഥാപിതം ആയ നഗരത്തിൽ നിന്നും മാറാത്തതും തുടക്കം മുതൽ തന്നെ പേര് സൂക്ഷിക്കുന്നതുമായ രണ്ടു ടീമുകളിൽ ഒന്നാണ് ബോസ്റ്റൺ സെൽറ്റിക്ക്സ്. ടിഡി ബാങ്ക്നോർത്ത് ഗാർഡൻ-ൽ വെച്ചാണ് സെൽറ്റിക്ക്സിൻറെ  ഹോം മത്സരങ്ങൾ നടക്കുന്നത്.  1957 - 1969 വരെ ഉള്ള കാലഘട്ടം ബോസ്റ്റൺ സെൽറ്റിക്ക്സിൻറെ സുവർണ്ണ കാലഘട്ടം ആയി കരുതപ്പെടുന്നു. ഈ പതിമുന്നു വർഷങ്ങൾക്കിടയിൽ പതിനൊന്നു ചാമ്പ്യൻഷിപ്പുകൾ സ്വന്തമാക്കിയ ഇവർ പിന്നീട് ആറ്‌ വട്ടം കൂടി ചാമ്പ്യൻഷിപ്പ് സ്വന്തമാക്കി.

## അവലംബം

## പുറത്തേക്കുള്ള കണ്ണികൾ
വർഗ്ഗം:എൻ.ബി.എ. ടീമുകൾ
റോബിൻ വാൻ പേഴ്സി

**റോബിൻ വാൻ പേഴ്സി** (ജനനം: ഓഗസ്റ്റ് 6, 1983) ഒരു ഡച്ച് ഫുട്ബോൾ കളിക്കാരനാണ്. നെതർലന്റ്സ് ദേശീയ ടീം, മാഞ്ചസ്റ്റർ യുണൈറ്റഡ് എന്നീ ടീമുകൾക്ക് വേണ്ടിയാണ് ഇദ്ദേഹം കളിക്കുന്നത്. 2004-ൽ ആഴ്സണലിൽ ചേർന്ന വാൻ പേഴ്സി, 2011 ഓഗസ്റ്റ് 16 മുതൽ ക്ലബ്ബിന്റെ ക്യാപ്റ്റനായിരുന്നു. 2012 ആഗസ്റ്റ് 16ന് മാഞ്ചെസ്റ്റർ യുണൈറ്റഡുമായി കരാർ ഒപ്പിട്ടു.

## ക്ലബ് കരിയർ
### ആഴ്സണൽ
### മാഞ്ചസ്റ്റർ യുണൈറ്റഡ്
2012 ആഗസ്റ്റ് 16നാണ് മാഞ്ചെസ്റ്റർ യുണൈറ്റഡുമായി കരാറായത്. 4 വർഷത്തേക്കാണ് കരാർ ഒപ്പിട്ടത്. ആഗസ്റ്റ് 20ന് യുണൈറ്റഡിൽ തന്റെ ആദ്യ മത്സരം കളിച്ചു. എവർട്ടണെതിരെ നടന്ന മത്സരത്തിൽ യുണൈറ്റഡ് 1-0ന് തോറ്റു..2014-15 സീസണിൽ ചെൽസിക്കെതിരെ തോൽവി ഉറപ്പായ മത്സരത്തിൽ 90ാം മിനുട്ടൽ സമനില ഗോൾ നേടി. 2015-16 സീസണിൽ മാഞ്ചസ്റ്ററ്‍ യുണൈറ്റഡ് വിട്ട് ഫെനറ്‍ബാഷെയിലേക്ക് ചേക്കേറി.

## അവലംബം

വർഗ്ഗം:1983-ൽ ജനിച്ചവർ

വർഗ്ഗം:ഓഗസ്റ്റ് 6-ന് ജനിച്ചവർ

വർഗ്ഗം:ഡച്ച് ഫുട്ബോൾ കളിക്കാർ
മർയം (ഇസ്ലാം)

ഖുർആനിൽ ഈസാ നബിയുടെ മാതാവാണ് **മർയം** (Mary). വളരെ ഉത്തമയായ സ്ത്രീ ആയാണ് മർയമിനെ ഇസ്‌ലാം പരിചയപ്പെടുത്തുന്നത് . ഖുർആനിൽ പേര് പരാമർശിക്കപ്പെട്ട ഏകവനിതയാണ് മർയം.

ഖുർആനിൽ ഇവരുടെ പേരിൽ ദൈർഘ്യമേറിയ ഒരു അധ്യായം തന്നെയുണ്ട്. ഖുർആനിലെ മൂന്നാം അധ്യായമാകട്ടെ മർയമിന്റെ പിതൃകുടുംബത്തെ കുറിച്ചുമാണ്. ഖുറാനിലെ വിവരണം അനുസരിച്ച് മർയം ഇമ്രാന്റെ മകളാണ്. ഹാറൂന്റെ സഹോദരി എന്ന് ജനങ്ങൾ മർയമിനെ അഭിസംബോധന ചെയ്തിരുന്നതായും ഖുറാൻ രേഖപ്പെടുത്തിയിരിക്കുന്നു. മർയമിന്റെ ജനനത്തെ കുറിച്ച് ഖുർആനിലെ വിവരണം ഇപ്രകാരമാണ് - മർയമിന്റെ അമ്മ ഗർഭിണി ആയിരിക്കുമ്പോൾ തന്നെ ഗർഭസ്ഥശിശുവിനെ ദൈവത്തിന് സമർപ്പിച്ചു. തന്റെ ഉദരത്തിൽ ഒരാൺകുഞ്ഞായിരിക്കുമെന്നാണ് അവർ കരുതിയത്. എന്നാൽ മർയം ജനിക്കുകയും മർയമിന്റെ അമ്മ തന്റെ നേർച്ച നിറവേറ്റാൻ മർയമിനെ ദേവാലയത്തിലേക്ക് അയക്കുകയും ചെയ്തു. പുരോഹിതനും ബന്ധുവുമായ സക്കറിയയുടെ സംരക്ഷണത്തിൽ പ്രത്യേകം സജ്ജമാക്കിയ മുറിയിൽ മർയം വളർന്നു.

## ഖുർആനിൽ
 
ഇംറാൻറെ ഭാര്യ പറഞ്ഞ സന്ദർഭം ( ശ്രദ്ധിക്കുക: ) എൻറെ രക്ഷിതാവേ, എൻറെ വയറ്റിലുള്ള കുഞ്ഞിനെ നിനക്കായ്‌ ഉഴിഞ്ഞുവെക്കാൻ ഞാൻ നേർച്ച നേർന്നിരിക്കുന്നു. ആകയാൽ എന്നിൽ നിന്ന്‌ നീ അത്‌ സ്വീകരിക്കേണമേ. തീർച്ചയായും നീ ( എല്ലാം ) കേൾക്കുന്നവനും അറിയുന്നവനുമത്രെ.
എന്നിട്ട്‌ പ്രസവിച്ചപ്പോൾ അവൾ പറഞ്ഞു: എൻറെ രക്ഷിതാവേ, ഞാൻ പ്രസവിച്ച കുട്ടി പെണ്ണാണല്ലോ.- എന്നാൽ അല്ലാഹു അവൾ പ്രസവിച്ചതിനെപ്പറ്റി കൂടുതൽ അറിവുള്ളവനത്രെ -ആണ്‌ പെണ്ണിനെപ്പോലെയല്ല. ആ കുട്ടിക്ക്‌ ഞാൻ മർയം എന്ന്‌ പേരിട്ടിരിക്കുന്നു. ശപിക്കപ്പെട്ട പിശാചിൽ നിന്നും അവളെയും അവളുടെ സന്തതികളെയും രക്ഷിക്കുവാനായി ഞാൻ നിന്നിൽ ശരണം പ്രാപിക്കുകയും ചെയ്യുന്നു.
അങ്ങനെ അവളുടെ ( മർയമിൻറെ ) രക്ഷിതാവ്‌ അവളെ നല്ല നിലയിൽ സ്വീകരിക്കുകയും, നല്ല നിലയിൽ വളർത്തിക്കൊണ്ടു വരികയും, അവളുടെ സംരക്ഷണച്ചുമതല അവൻ സകരിയ്യായെ ഏൽപിക്കുകയും ചെയ്തു. മിഹ്‌റാബിൽ ( പ്രാർത്ഥനാവേദിയിൽ ) അവളുടെ അടുക്കൽ സകരിയ്യാ കടന്നു ചെല്ലുമ്പോഴെല്ലാം അവളുടെ അടുത്ത്‌ എന്തെങ്കിലും ആഹാരം കണ്ടെത്തുമായിരുന്നു. അദ്ദേഹം ചോദിച്ചു: മർയമേ, നിനക്ക്‌ എവിടെ നിന്നാണിത്‌ കിട്ടിയത്‌? അവൾ മറുപടി പറഞ്ഞു. അത്‌ അല്ലാഹുവിങ്കൽ നിന്ന്‌ ലഭിക്കുന്നതാകുന്നു. തീർച്ചയായും അല്ലാഹു താൻ ഉദ്ദേശിക്കുന്നവർക്ക്‌ കണക്ക്‌ നോക്കാതെ നൽകുന്നു.ഖ്വുരാൻ[ആലു ഇമ്രാൻ[3;35-37]]

## അവലംബം


വർഗ്ഗം:ഇസ്ലാമികം
വർഗ്ഗം:ഖുർആനിലെ കഥാപാത്രങ്ങൾ
വർഗ്ഗം:ബൈബിളിലെ കഥാപാത്രങ്ങൾ
വർഗ്ഗം:മറിയം
ചിപ്പിക്കൂൺ

ഭക്ഷ്യയോഗ്യമായ ഒരു കൂൺ ഇനമാണ് **ചിപ്പിക്കൂൺ** (*Oyster mushroom*). *Pleurotus ostreatus* എന്നതാണ് ഇതിന്റെ ശാസ്ത്രീയനാമം

## പ്രത്യേകതകൾ
ചിപ്പിക്കൂൺ സാധാരണയായി വെള്ള നിറത്തിലോ, പിങ്ക്, ചാരനിറങ്ങളിലോ കാണപ്പെടുന്നു. ജൈവാവശിഷ്ടങ്ങളിൽ പ്രകൃത്യാലുണ്ടാകുന്നവയായാലും വ്യാവസായികമായി കൃഷി ചെയ്യുന്നതിനായാലും ഇവയ്ക്ക് വളരുന്നതിന് ഒരു മാധ്യമവും അന്തരീക്ഷത്തിലെ ഈർപ്പവും ആവശ്യമാണ്. കൂൺ കൃഷിയിൽ ഉപയോഗിക്കുന്ന മാധ്യമത്തെ *ബെഡ്* എന്നും കൂൺ വിത്തിനെ *സ്പോൺ* എന്നും അറിയപ്പെടുന്നു. വ്യാവസായിക കൃഷിയിൽ സാധാരണയായി മാധ്യമമാക്കുന്നത് നെല്ലിന്റെ വിളവെടൂപ്പിന് ശേഷം ലഭിക്കുന്ന വയ്ക്കോലാണ്. വയ്ക്കോലിനെക്കൂടാതെ മരം അറക്കുമ്പോൾ ലഭിക്കുന്ന അറക്കപ്പൊടി,  കയറുത്പാദനത്തിനായി ചകിരി വേർതിരിക്കുമ്പോൾ ലഭിക്കുന്ന ഉപോത്പന്നമായ ചകിരിച്ചോറും ഉപയോഗിക്കുന്നു. ഇങ്ങനെ ലഭിക്കുന്ന മാധ്യമങ്ങളുടെ പ്രത്യേകതകൾ അനുസരിച്ച് അവയുടെ ബെഡിന്റെ സംസ്കരണം വരെ വ്യത്യസ്ത ഘട്ടങ്ങൾ ഉണ്ടെങ്കിലും ബെഡ് നിർമ്മാണത്തിനുശേഷം എല്ലാ മധ്യമത്തിലും കൃഷിരീതി ഒരുപോലെയാണ്.

## വയ്ക്കോൽ ബെഡ്
ബഡിനായി തിരഞ്ഞെടുക്കുന്ന വയ്ക്കോൽ മികച്ച ഗുണവാരമുള്ളതായിരിക്കണം. ഇങ്ങനെ തിരഞ്ഞെടുക്കുന്ന വയ്ക്കോൽ 5-8 സെന്റീമീറ്റർ നീളത്തിൽ മുറിച്ചെടുത്ത് വെള്ളത്തിൽ കുതിർക്കുന്നു. ഇങ്ങനെ കുതിർത്ത വയ്ക്കോൽ  ഏകദേശം 12-14 മണിക്കൂറിനുശേഷം വെള്ളത്തിൽ നിന്നും പുറത്തെടുത്ത് വെള്ളം വാർന്നുപോകുന്നതിനായി വെയ്ക്കുന്നു. വെള്ളം വാർന്ന വയ്ക്കോൽ 30-40 മിനിറ്റുനേരം; 100° ചൂടിൽ ആവിയിൽ പുഴുങ്ങിയെടുക്കുന്നു. ഇങ്ങനെ സംസ്കരിച്ചെടുക്കുന്ന വയ്ക്കോൽ  ബെഡുണ്ടാക്കുന്നതിനായി ഉപയോഗിക്കുന്നു.

വർഗ്ഗം:ഭക്ഷ്യയോഗ്യമായ കൂണുകൾ
എന്റെറോ വൈറസ്‌ 71

കുട്ടികളിൽ **മസ്തിഷ്ക്ക ജ്വരം** (Cerebral  encephalitis) ഉണ്ടാക്കുന്ന **എന്റെറോ വൈറസ്‌ 71** ( Enterovirus 71 -EV71), എന്റെറോവൈറുടെ (Enterovirudae) കുടുംബത്തിലെ ഒരു വ്യത്യസ്ത സിറം ഇനം (Serotype) വൈറസ് ആണ്.( പിള്ളവാതം ഉണ്ടാക്കുന്ന പോളിയോ വൈറസും ഈ കുടുംബത്തിൽപ്പെടുന്നു.)  1969ൽ കാലിഫോർണിയയിൽകുട്ടികളിൽ  മസ്തിഷ്ക്ക ജ്വരം ഉണ്ടാക്കുന്ന   ഈ വൈറസിനെ ആദ്യമായി കണ്ടെത്തി.

## വൈറസ് ഘടന
വൈറസിന്റെ മോളിക്കുലാർ ഘടന പൂർണമായി മനസ്സിലാക്കിയിട്ടില്ല.  എം- ആർ എൻ എ ലേഖിത കീമോകൈൻസ് (Chemokines) മാംസ്യത്തിനു നാശം ഉണ്ടാകുന്നതായി കാണപ്പെടുന്നു. 

## രോഗ  ലക്ഷണങ്ങൾ
വൈറസ് ബാധ ഉണ്ടാകുന്ന എല്ലാവരിലും രോഗലക്ഷണങ്ങൾ പ്രകടമാകണമെന്നില്ല. ചിലരിൽ വയറിളക്കം മാത്രമായിരിക്കും. എന്നാൽ ഇപ്പോൾ കാണപ്പെട്ടത് വായറിളക്കത്തോടൊപ്പം  വായിലും കൈവെള്ളയിലും കാൽപ്പാദത്തിലും കുമിളകൾ ഉണ്ടാക്കുന്ന **കൈ-കാൽ-വായ് രോഗം** (Hand  foot  and  mouth  disease  :HFMD)  ആണ്   തന്മൂലം തലച്ചോറിന്റെ ആവരണത്തെ ബാധിച്ചു മസ്തിഷ്ക്ക ജ്വരം ഉണ്ടാക്കാം.
## രോഗവ്യാപനം
രോഗബാധിതരുടെ ശരീരവിസർജ്യം കലർന്ന വെള്ളം, ഭക്ഷണം എന്നിവ ഉള്ളിൽ ചെന്നോ, രോഗിയുമായി അടുത്തിടപഴകുന്നതിലൂടെയോ വൈറസ് ബാധ ഉണ്ടാകാം. ചെറുകുടലിൽ ഇവ വംശവർദ്ധന നടത്തി രോഗമുണ്ടാക്കുന്നു. പത്തു വയസ്സിൽ താഴെ പ്രായമുള്ള കുട്ടികളിലാണ് രോഗം കൂടുതലായി ബാധിക്കുന്നത്.

## ചികിത്സ
ഈ വൈറസിനെതിരെ  ഫലപ്രദമായ ചികിത്സ ഇന്ന് ലഭ്യമല്ല. വാക്സിനും ഇല്ല. വാക്സിൻ-മരുന്ന് ഗവേഷണങ്ങൾ പുരോഗമിക്കുന്നു. റിബാവിറിൻ (ribavirin) എന്ന മരുന്ന്  പരീക്ഷണത്തിൽ വിജയിച്ചിരിക്കുകയാണ്.  

## രോഗപ്രതിരോധം
# വ്യക്തി ശുചിത്വം 
# പരിസര ശുചിത്വം.
# ഈച്ചയെ ഇല്ലാതാക്കുക
# തണുത്തവ കഴിയ്ക്കരുത്    
# വെട്ടിത്തിളച്ചാറിയ  വെള്ളം മാത്രം ഉപയോഗിക്കുക. 
# മലവിസർജനം സാനിട്ടറി കക്കൂസുകളിൽ മാത്രം .

## രോഗം കേരളത്തിൽ
2011ഡിസംബറിൽ കേരളത്തിലെ മലപ്പുറം ജില്ലയിൽ കൊണ്ടോട്ടി - കുഴിമണ്ണ  എന്ന സ്ഥലത്ത്  11  മാസം പ്രായമുള്ള ഒരു കുഞ്ഞിനു എന്റെറോ വൈറസ്‌ 71 മൂലമുള്ള മസ്തിഷ്ക്ക ജ്വരം ബാധിച്ചതായി കണ്ടെത്തി. ചൈന, സിംഗപൂർ, ഇന്തോനേഷ്യ തുടങ്ങിയ രാജ്യങ്ങളിൽ മാത്രം കണ്ടുവന്നിരുന്ന  എന്റെറോ വൈറസിന്റെ മറ്റു പല സീറോ ഇനങ്ങളേയും  എന്റെറോ വൈറസ്‌ 71നെത്തന്നെയും കേരളത്തിൽ കണ്ടെത്തിയിട്ടുണ്ട്.  പക്ഷെ ,എന്റെറോ വൈറസ്‌ 71  മൂലം മസ്തിഷ്ക്ക ജ്വരം ഉണ്ടാക്കുന്ന ഇനം കണ്ടെത്തിയത്  ആദ്യമാണെന്നാണ്  മണിപ്പാൽ മെഡിക്കൽ കോളേജിലെ സൂക്ഷ്മജീവശാസ്ത്ര പരീക്ഷണശാല  മേധാവി വെളിപ്പെടുത്തിയത്.  

## അവലംബം

## പുറത്തേക്കുള്ള കണ്ണികൾ
വർഗ്ഗം:വൈറസുകൾ
കിം ജോങ് ഇൽ

ഉത്തര കൊറിയയുടെ പരമോന്നത നേതാവായിരുന്നു **കിം ജോങ് ഇൽ**. കൊറിയൻ തൊഴിലാളി പാർട്ടിയുടെ ജനറൽ സെക്രട്ടറി, ദേശീയ പ്രതിരോധ കമ്മീഷന്റെ ചെയർമാൻ, സൈന്യത്തിന്റെ സുപ്രീം കമാൻഡർ എന്നീ പദവികളും സ്വീകരിച്ചിരുന്നു. 2010-ൽ ഫോർബ്സ് മാസിക പ്രസിദ്ധീകരിച്ച, ലോകത്തിലെ ഏറ്റവും ശക്തരായ വ്യക്തികളുടെ പട്ടികയിൽ 31-ആമനായിരുന്നു. 2011 ഡിസംബർ 17-ന് ഒരു തീവണ്ടിയാത്രക്കിടെ ഹൃദയസ്തംഭനം മൂലം നിര്യാതനായി. മരിക്കുമ്പോൾ വർക്കേഴ്സ് പാർടി ഓഫ് കൊറിയ (ഡബ്ല്യൂപികെ) ജനറൽ സെക്രട്ടറിയും ദേശീയ പ്രതിരോധ കമീഷൻ ചെയർമാനും കൊറിയൻ ജനകീയസേനയുടെ (കെപിഎ) സുപ്രീം കമാൻഡറുമായിരുന്നു.

## അവലംബം

വർഗ്ഗം:1941-ൽ ജനിച്ചവർ
വർഗ്ഗം: 2011-ൽ മരിച്ചവർ
വർഗ്ഗം:ഫെബ്രുവരി 16-ന് ജനിച്ചവർ
വർഗ്ഗം:ഡിസംബർ 17-ന് മരിച്ചവർ

വർഗ്ഗം:കമ്യൂണിസ്റ്റ് നേതാക്കൾ
വർഗ്ഗം:ഉത്തര കൊറിയൻ സ്വദേശികൾ
വർഗ്ഗം:ഉത്തര കൊറിയ
എം. സദാശിവൻ

ഒന്നും, മൂന്നും കേരളനിയമസഭകളിൽ നേമം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **എം. സദാശിവൻ** (ഏപ്രിൽ 1919 - 20 ജനുവരി 1989). അവിഭക്ത കമ്മ്യൂണിസ്റ്റ് പാർട്ടിയെ ഒന്നാം കേരളനിയമസഭയിലും സി.പി.ഐ.(എം)നെ മൂന്നാം കേരള നിയമസഭയിലേക്കും ഇദ്ദേഹം പ്രതിനിധാനം ചെയ്തു. 1919 ഏപ്രിലിൽ ജനിച്ചു. ടെക്നിക്കൽ എഞ്ചിനിയറിംഗിൽ ഡിപ്ലോമ നേടിയിട്ടുണ്ട്.

സി.പി.ഐയുടെ തിരുവനന്തപുരം ജില്ലാക്കമ്മിറ്റിയംഗം, സംസ്ഥാന സമിതിയംഗം, കേരള കർഷകസംഘം വർക്കിംഗ് കമ്മിറ്റിയംഗം, എന്നീ നിലകളിൽ ഇദ്ദേഹം പ്രവർത്തിച്ചിരുന്നു. ഇന്ത്യൻ കരസേനയിൽ ഏഴ് വർഷത്തോളം പ്രവർത്തിച്ച ഇദ്ദേഹം 1938-40 കാലങ്ങളിൽ പൊതുമരാമത്ത് വകുപ്പിലും ജോലിചെയ്തിരുന്നു. നിരവധി തവണ ജയിൽ വാസവും അനുഷ്ഠിച്ചിട്ടുണ്ട്. 1989 ജനുവരി 20 ന് അന്തരിച്ചു.

## അവലംബം

വർഗ്ഗം:1919-ൽ ജനിച്ചവർ
വർഗ്ഗം: 1989-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനുവരി 20-ന് മരിച്ചവർ

വർഗ്ഗം:ഒന്നാം കേരള നിയമസഭാംഗങ്ങൾ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
ബലദേവാനന്ദ സാഗര

സംസ്കൃത പണ്ഡിതനും പത്രപ്രവർത്തകനും ആകാശവാണിയിലും ദൂരദർശനിലും സംസ്കൃതവാർത്താ അവതാരകനുമാണ് **ബലദേവാനന്ദ സാഗര**. ബൽദേവ് ആനന്ദ് സാഗർ എന്നും പേർ എഴുതുന്നു.

## ജീവിതരേഖ
അർജുൻ ഭായിയുടേയും ദുഗ്ദേശ്വരി ദേവിയുടെയും മകനായി 1951 ൽ ഗുജറാത്തിൽ ജനനം. സംസ്കൃതത്തിൽ ശാസ്ത്രി ബിരുദം നേടി. ഡൽഹി ഹിന്ദു കോളേജിൽ നിന്ന് ബിരുദാനന്തര ബിരുദവും ഡൽഹി സർവകലാശാലയിൽ നിന്ന് എം.ഫിലും കരസ്ഥമാക്കി. കുറച്ചു കാലം കാൺപൂരിൽ അദ്ധ്യാപകനായി ജോലിചെയ്തു. ഭാര്യ ഷൈലജ ഡൽഹി ആകാശാവണിയിൽ ഹിന്ദി വാർത്താവതരാകയാണ്. 

## സംസ്കൃതവാർത്തവായന
1974-ൽ ആൾ ഇന്ത്യാറേഡിയോ സംസ്കൃത വാർത്താപ്രക്ഷേപണം ആരംഭിച്ചതുമുതൽ ബലദേവാന്ദ സാഗര അവിടെ വാർത്താവതരകനാണ്. 1994 ൽ ദൂരദർശൻ സംസ്കൃതവാർത്ത പ്രക്ഷേപണം തുടങ്ങിയപ്പോൾ  അവിൽടെയും അദ്ദേഹം വാർത്താവതാരകനായി.

## അവലംബം

വർഗ്ഗം:സംസ്കൃതപണ്ഡിതർ
ഗാസി ഉദ്ദീൻ ഖാൻ ഫിറോസ് ജംഗ് ഒന്നാമൻ

ഗാസി ഉദ്ദീൻ ഖാൻ ഫിറോസ് ജംഗ് ഒന്നാമന്റെ (1649-1710) ശരിയായ പേര് മീർ സഹാബുദ്ദിൻ സിദ്ദിഖി എന്നായിരുന്നു. ഡക്കാൻ കീഴ്പ്പെടുത്താനുളള പോരാട്ടങ്ങളിൽ പ്രധാന പങ്കു വഹിച്ച  മീർ സഹാബുദ്ദിൻ സിദ്ദിഖിക്കിക്ക്  യുദ്ധാനന്തരം    ഔറംഗസേബ് നൽകിയ ബഹുമതികളാണ് “ഗാസി ഉദ്ദീൻ” ( ധർമ്മ രക്ഷകൻ), “ഫിറോസ് ജംഗ് ” ( ജേതാവ്) എന്നിവ. അതിനു ശേഷം ഗാസി ഉദ്ദീൻ ഖാൻ ഫിറോസ് ജംഗ് എന്ന പേരു തന്നെ ഉപയോഗത്തിലായി. ചരിത്ര പുസ്തകങ്ങളിൽ സഹാബുദ്ദിൻ സിദ്ദിഖിയും,  പൌത്രനും, പൌത്രൻറെ പുത്രനും ഇതേ പേരിൽ യഥാക്രമം ഗാസി ഉദ്ദീൻ ഖാൻ ഫിറോസ് ജംഗ് ഒന്നാമൻ; ഗാസി ഉദ്ദീൻ ഖാൻ ഫിറോസ് ജംഗ് രണ്ടാമൻ, ഗാസി ഉദ്ദീൻ ഖാൻ ഫിറോസ് ജംഗ് മൂന്നാമൻ എന്നറി്യപ്പെടുന്നു. 

## വംശാവലി
സമർഖണ്ഡിലെ ഒരു പണ്ഡിത കുടുംബത്തിലെ അംഗമായിരുന്നക്വാജാ അബീദ് സിദ്ദിഖി 1657-58 കാലത്ത് ഇന്ത്യയിലെത്തി, ഔറംഗസേബിൻറെ  സൈന്യത്തിലംഗമായി.  1670-ൽ പുത്രൻ സഹാബുദ്ദിൻ സിദ്ദിഖിയും ഇന്ത്യയിലെത്തി, പിതാവിനോടൊപ്പം ഔറംഗസേബിൻറെ  സൈന്യത്തിലംഗമായി. യുദ്ധസാമർത്ഥ്യവും വീരസാഹസികതയും കൊണ്ട്   പിതാവും പുത്രനും  ഉന്നത പദവികളിലെത്തി.  ഗോൽക്കൊണ്ട  പിടിച്ചെടുക്കുന്നതിനിടയിൽ, 1687-ൽ ക്വാജാ അബീദ് സിദ്ദിഖി നിര്യാതനായി. 

ഷാജഹാന്റെ മന്ത്രിയായിരുന്ന സാദുളള ഖാൻ ബഹാദൂറിന്റെ പുത്രി വസീറുന്നീസയാണ് സഹാബുദ്ദിൻ സിദ്ദിഖിയുടെ പ്രഥമ പത്നി. ഇതിലുണ്ടായ
പുത്രൻ മിർ ഖമർ-ഉദ്-ദീൻ സിദ്ദിഖിയാണ്‌ പിന്നീട് നിസാം ഉൾ മുൽക്ക്,  അസഫ് ജാ എന്നീ പദവികൾക്കർഹനായതും  അസഫ് ജാ രാജവംശം സ്ഥാപിച്ചതും. 

ക്വാജാ അബീദ് സിദ്ദിഖി മുതൽ  അഞ്ചു തലമുറകൾ   മുഗൾ ദർബാറിൽ ഏറെ സ്വാധീനം ചെലുത്തി. 

## അന്ത്യം
1710-ൽ   ഗുജറാത്തിലെ ഗവർണ്ണറായിരിക്കേ, നിര്യാതനായി.

## അവലംബം

http://www.maharashtra.gov.in/pdf/gazeetter_reprint/History-III/chapter_8.pdf

വർഗ്ഗം:മുഗൾ സൈനികർ
വർഗ്ഗം:1710-ൽ മരിച്ചവർ
വർഗ്ഗം:1640-കളിൽ ജനിച്ചവർ
ടൊറോണ്ടോ റാപ്റ്റേഴ്സ്

കാനഡയിലെ ടോറോണ്ടോ നഗരം ആസ്ഥാനമാക്കി കളിക്കുന്ന ഒരു നാഷണൽ ബാസ്ക്കറ്റ്ബോൾ അസോസിയേഷൻ ടീമാണ് **ടോറോണ്ടോ റാപ്റ്റേഴ്സ്**.  ടോറോണ്ടോ റാപ്റ്റേഴ്സ് ഈസ്റ്റേൺ കോൺഫറൻസിലെ അറ്റ്ലാന്റിക് വിഭാഗത്തിൻറെ ഭാഗമാണ്. 1995 -ൽ വാൻകൂവർ ഗ്രിസ്‌ലൈസിനോടൊപ്പം (ഇപ്പോൾ മെംഫിസ് ഗ്രിസ്‌ലൈസ്) സ്ഥാപിതം ആക്കപ്പെട്ട ഈ പ്രസ്ഥാനം കാനഡ-യിൽ നിന്നുള്ള ഏക നാഷണൽ ബാസ്ക്കറ്റ്ബോൾ അസോസിയേഷൻ ടീമാണ്.  എയർ കാനഡ സെൻറെർ-ൽ വെച്ചാണ് റാപ്റ്റേഴ്സിൻറെ ഹോം മത്സരങ്ങൾ നടക്കുന്നത്. ഇവർക്ക് ഇന്നുവരെ എൻ.ബി.എ. ചാമ്പ്യൻഷിപ്‌ സ്വന്തമാക്കാൻ സാധിച്ചിട്ടില്ല.
## പുറത്തേക്കുള്ള കണ്ണികൾ

* 
* Toronto Raptors page at basketball-reference.com 
* Doug Smith's Toronto Raptors blog
* 

വർഗ്ഗം:എൻ.ബി.എ. ടീമുകൾ
സീനിയ

വളരേയധികം നിറങ്ങളിൽ പൂക്കൾ ഉണ്ടാകുന്ന ഒരു ഉദ്യാനസസ്യമാണ്  **സീനിയ** അഥവാ **സിന്നിയ** (Zinnia). ഇരുപതോളം ഉപവർഗ്ഗങ്ങളുള്ള ജനുസ്സാണ് പുഷ്പിക്കുന്ന സസ്യങ്ങളായ ഇവ ഒരു വർഷമോ രണ്ടുവർഷമോ ജീവിത കാലയളവുള്ളവയാണ്. നീളത്തിലുള്ള തണ്ടോടുകൂടിയ പുഷ്പങ്ങൾ ഇതിന്റെ പ്രത്യേകതയാണ്. തെക്കേ അമേരിക്കയിലും മെക്സിക്കോയിലുമാണ് ഇവ കണ്ടുവരുന്നത്. ചിത്രശലഭങ്ങൾക്ക് പ്രിയപ്പെട്ട പുഷ്പങ്ങളിലൊന്നാണിത്.
## ഘടന
ഏകദേശം ഒരു മീറ്റർ വരെ പൊക്കത്തിൽ ശാഖോപശാഖകളായി വളരുന്ന ഒരു നിത്യഹരിതസസ്യമാണിത്.  തണ്ടുകൾ, ഇലകൾ എന്നിവ കടുംപച്ച നിറത്തിൽ അഗ്രഭാഗം കൂർത്തവയാണ്. ഇലകൾ സമ്മുഖമായി വിന്യസിച്ചിരിക്കുന്നു. നീളമുള്ള തണ്ടിന്റെ അഗ്രഭാഗത്തായി അനേകം ഇതളുകൾ ഉള്ള പൂക്കൾ ഉണ്ടാകുന്നു. പൂവിതളുകൾ ഒരു തട്ടിലോ ഒന്നിൽ കൂടുതൽ തട്ടുകളിലോ ചെടിയുടെ വിഭാഗമനുസരിച്ച് കാണപ്പെടുന്നു.  അവ വീണ്ടും എത്ത് പൊട്ടി അവയിൽ വീണ്ടും പൂവുകൾ വരുന്നു.

## ചിത്രശാല

File:Zinnia_-_സീനിയ_-_007.JPG|സീനിയ
File:Zinnia_-_സീനിയ_06.JPG|കട്ട സീനിയ
File:Zinnia_സീനിയ-1.JPG|വയലറ്റ് നിറത്തിലുള്ള കട്ട സീനിയ
File:Zinnia_സീനിയ-2.JPG|വയലറ്റ് നിറത്തിലുള്ള സീനിയ
File:Zinnia_സീനിയ-3.JPG|വെള്ള നിറത്തിലുള്ള സീനിയ
Zinnia angustifolia becoming Flower..jpg|സിന്നിയ അനഗസ്റ്റിഫോളിയ മൊട്ട്. പൂവാകുന്നു. നീളമുള്ള തണ്ടും കാണാം.
File:Zinnia_സീനിയ-4.JPG|വയലറ്റ് നിറത്തിലുള്ള സീനിയ
പ്രമാണം:സീനിയ പൂവിൽ പൂന്തേൻ നുകരുന്ന മൊണാർക്ക് ചിത്രശലഭം.jpg|മൊണാർക്ക് ചിത്രശലഭം സീനിയ പൂവിൽ
File:Zinnia angustifolia Flower and butterfly..jpg|സിന്നിയ അനഗസ്റ്റിഫോളിയ പൂവിൽ ചിത്രശലഭം.
File:ZinniaGarden.jpg|സീനിയ പൂന്തോട്ടം.


## അവലംബം


## പുറത്തേക്കുള്ള കണ്ണികൾ
* USDA PLANTS Database, Symbol ZINNI
* Zinnia hybrids

വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:ആസ്റ്റെറേസീ സസ്യകുടുംബത്തിൽ ഉൾപ്പെടുന്ന ജനുസ്സുകൾ